text:
Kete keke so Jéhovah asara si asigi ayeke duti na gloire (2-6)
4 Na lango ni so, awali mbasambala ayeke gbu koli oko,+ na ala tene:“Kobe ti e wani la e yeke tenga bongo ti e wani la e yeke yü;me e ye gï ti tene iri ti mo aduti na ndö ti eti zi kamene na lê ti e.”*+2 Na lango ni so, kete keke so Jéhovah asara si asigi ayeke ga pendere nga ayeke duti na gloire, nga lengo ti kobe ti kodro ni ayeke duti ye ti pendere nga ye ti pikango kate ndali ti azo ti Israël so asö kuâ.+3 Zo kue so angbâ na Sion nga na lo so a zia lo lo ngbâ na Jérusalem, a yeke iri lo zo so ayeke nzoni-kue, même azo ti Jérusalem kue so a sû iri ti ala na mbeti ti ngbâ na fini.+4 Jéhovah ayeke tuku ngonzo ti lo so ayeke tongana wâ na ndö ti Jérusalem nga lo yeke fâ ngbanga na ndö ti lo. A yeke tongaso la lo yeke sukula saleté* ti amolenge-wali ti Sion+ nga lo yeke sukula Jérusalem ti zi na yâ ti lo tënë ti tukungo mênë.+5 Jéhovah ayeke sara nga si na kota lâ mbeni mbinda na guru aduti na ndö ti Hoto ti Sion kue nga na ando so a yeke sara akota bungbi dä. Na bï, mbeni wâ so aza lumière la ayeke duti dä.+ Mbeni kpangba la ayeke duti ande na ndö ti aye ti gloire ni so kue.6 Mbeni kpangba ayeke duti dä ti mû gbe ti dê na zo ndali ti ndowa na kota lâ,+ nga a yeke duti ndo so zo alingbi ti kpe dä ti bata terê ti lo ndali ti kota pupu nga na ngu-nzapa.+
Kete tënë
^ So ti tene kamene so asara ala ndali ti so ala mû koli pëpe nga ala dü molenge pëpe.


c: text/html

text: 42 Bâ, wakua ti mbi+ so mbi mû maboko na lo.Lo so mbi soro lo,+ lo so mbi wara ngia na mbage ti lo.*+Mbi zia yingo ti mbi na ndö ti lo;+lo yeke ga na fango ngbanga ti mbilimbili na popo ti amara.+2 Lo yeke dekongo pëpe nga lo yeke sara tënë na kota go pëpe;a yeke mä ande go ti lo na ndö ti lege pëpe.+3 Sosongo so aba awe, lo yeke kungbi ni pëpe,na mèche so wâ ni ayeke gue ti mingo, lo yeke mingo ni pëpe.+So lo yeke be-ta-zo, lo yeke sara si sarango ye mbilimbili amû ndo.+4 Ngangu ti lo ayeke kiri na peko pëpe juska lo sara si mbilimbili amû ndö ti sese.+Azoa* ayeke ngbâ ti ku ndia* ti lo.5 Jéhovah ayeke tâ Nzapa,Lo so asara yayu nga Kota Nzapa so agbara yâ ni.+Lo gbara sese nga na aye kue so ayeke na ndö ni.+Lo zia pupu na yâ ti azo so ayeke na ndö ni+nga lo mû yingo na azo so ayeke tambela na ndö ni.+ Lo tene:6 “Mbi Jéhovah so mbi sara ye mbilimbili la mbi iri mo;mbi gbu maboko ti mo.Mbi yeke bata mo, mbi yeke sara si mo duti tongana mbele so mbi te na azo+nga tongana lumière ndali ti amara,+7 si mo zi lê ti awaziba,+si mo zi azo ti kanga so ayeke na yâ ti da ti kanga so ayeke na gbe ti sese,nga mo sara si ala so ayeke na yâ ti vukongo ndo na da ti kanga asigi.+8 Mbi yeke Jéhovah. So ayeke iri ti mbi la;mbi yeke mû gloire ti mbi na mbeni zo pëpe.*Nga gonda so a yeke gonda na mbi, mbi yeke mû ni pëpe na ayanda so a leke ni na kode.+9 Aye so mbi fa tënë ni ândö asi awe.Fadeso mbi yeke fa tënë ti afini ye.Mbi yeke sara tënë ti aye ni na ala kozoni si asi.”+10 Ala azo so ayeke descend ague na terê ti ngu-ingo, aye kue so ayeke na yâ ni,azoa nga na azo so asara kodro dä,+ala he fini bia na Jéhovah.+Ala he bia ti sepela lo juska na andangoro ti sese kue.+11 Zia benyama nga na agbata so ayeke dä ayâa go ti ala na nduzu.+Zia ando so azo ti Kédar+ asara kodro dä ayâa go ti ala na nduzu.Zia azo so asara kodro na ando so akota tênë ayeke dä adekongo na ngia;zia ala luti na ndö ti ahoto, ala dekongo.12 Ala fa na azo so Jéhovah alingbi na gloire;ala fa na yâ ti azoa so lo lingbi ti tene a sepela lo.+13 Jéhovah ayeke sigi tongana mbeni ngangu koli.+Tongana mbeni zo ti bira, lo yeke fa so lo yeke na kota nzara ti sara bira.+Lo yeke dekongo, a yeke mä go ti lo na dekongo ti bira;lo yeke fa so lo yeke ngangu ahon awato ti lo.+14 “Mbi duti kpô aninga.Mbi zi yanga pëpe nga mbi kanga bê ti mbi.Tongana ti wali so aye ti dü,mbi yeke dema, mbi yeke wu na ngangu ngangu nga mbi yeke wu gbä ndali ti songo ti ye.15 Mbi yeke buba ahoto nga na akete hoto,nga mbi yeke sara si apere na akeke kue so ayeke na ndö ni ahule.Mbi yeke sara si angu aga azoa,*nga mbi yeke sara si alando so asosongo ayeke dä ahule.+16 Mbi yeke gue na awaziba na mbeni lege so ala hinga ni pëpe,+na mbi yeke sara si ala tambela na ndö ti alege so ala hinga ni pëpe.+Mbi yeke sara si vukongo ndo so ayeke na devant ti ala aga lumière,+nga mbi yeke sara si ando so ayeke kpangbala pëpe aga kpangbala ndo.+So ayeke aye so mbi yeke sara na ala la, na mbi yeke dö ala ti zia pëpe.”17 Azo so azia bê ti ala na astatue so a leke ni na kode,nga ala so atene na astatue so a leke ni na wen,* atene: “Ala yeke anzapa ti e”,ala yeke bâ gbä ala kiri na peko, na kamene ayeke hon ndö ti ala.+18 Ala azo so mê ti ala akanga so, ala mä tënë so;ala awaziba, ala zi lê ti ala ala bâ aye so.+19 Zo wa la abâ ndo pëpe; a yeke gï wakua ti mbi ape?Zo wa la mê ti lo akanga tongana ti zo so mbi tokua lo so?Zo wa la lê ti lo avuko tongana ti zo so a futa lo so?Zo wa la lê ti lo avuko tongana ti wakua ti Jéhovah?+20 Ala bâ aye mingi, me lê ti ala akpengba pëpe.Ala zi mê ti ala ti mä tënë, me ala mä tënë ni pëpe.+21 Ndali ti so Jéhovah ayeke mbilimbili,a nzere na lo ti sara si ndia* ti lo aga pendere nga ye ti gloire.22 Me azo so ayeke azo so a gbu ala nga na aye ti ala a hon na ni.+Ala kue ayeke na yâ ti adû so ala lingbi ti sigi dä pëpe, nga a honde ala na yâ ti ada ti kanga.+A gbu ala a hon na ni, me mbeni zo ti zi ala ayeke dä pëpe.+A nzi ala a hon na ni, me mbeni zo ayeke dä pëpe so atene: “Ala kiri na azo so.”23 Na popo ti ala, zo wa la ayeke mä tënë so?Zo wa la ayeke dengi mê ti mä ni si lo hinga ye so ayeke si ande?24 Zo wa la azia Jacob na maboko ti azo si ala nzi lo ahon na ni?Zo wa la azia Israël na maboko ti azo si ala gbu lo ahon na ni?A yeke Jéhovah so e sara siokpari na terê ti lo so ape?Ala ke ti mû lege so lo fa na ala,nga ala ke ti sara ye alingbi na ndia* ti lo.+25 Ni la lo ngbâ ti tuku kota ngonzo ti lo na ndö ti Israël,lo ngbâ ti tuku ngonzo ti lo na ndö ti lo na lege ti ngangu bira so aga na ndö ti lo.+Bira ni abuba aye kue so angoro lo, me lo sara sanka ni.+Bira ni asungba na terê ti lo, me lo bi bê ti lo dä pëpe.+

robotstxt: allowed

filter: keep


text:
CHAPITRE BALE-OKO NA MIOMBE
Tënë ti batême na songo ti mo na Nzapa
Tongana mbeni zo aye ti wara batême tongana Chrétien, a yeke batize lo tongana nyen?
Aye wa a lingbi mo sala ni kozo ti lingbi na batême?
Zo ayeke mû tele ti lo na Nzapa na lege wa?
Kota nda ti tënë so ayeke pusu e ti wara batême ayeke nyen?
NA NGOI ti abazengele lani, mbeni Chrétien so iri ti lo ayeke Philippe amû ngoi ti lo ti fa na mbeni kota zo ti Ethiopie so Jésus la ayeke Messie so a fa tënë ti lo na zendo. Tënë so a fa na kota zo so na yâ Mbeti ti Nzapa andu bê ti lo ngangu, si lo yeda ti sala mbeni ye. A si na mbeni place, koli ti Ethiopie so atene na Philippe: “Bâ, ngu ayeke, ye nyen akanga lege na mbi ti wara batême?” Na lege so, lo fa so lo ye lani ti wara batême.—Kusala 8:26-36.
2 Tongana mo wara lege awe ti manda nzoni akozo chapitre ti buku so na tele ti aTémoin ti Jéhovah, bê ti mo alingbi ti pusu mo ti tene: ‘Nyen la akanga lege na mbi ti wara batême?’ Juska fadeso, mo manda aye na ndo zendo so Bible afa ni ti fini ti lakue lakue na yâ Paradis (Luc 23:43; Apocalypse 21:3, 4). Mo manda nga so azo so akui ahinga ye oko pëpe me beku ayeke dä ti tene ala kiri na fini (Zo-ti-fa-tene 9:5; Jean 5:28, 29). Peut-être mo yeke ga na abungbi ti aTémoin ti Jéhovah a ninga kete awe, na mo bâ na lê ti mo tongana nyen ala yeke fa na yâ fini ti ala tâ lege so a lingbi a voro Nzapa (Jean 13:35). Na kota ye ni ahon kue ayeke so peut-être mo to nda ti lë songo na Jéhovah Nzapa awe.
3 Na lege wa mo lingbi ti fa so mo ye ti sala na Nzapa? Jésus atene na adisciple ti lo: ‘I gue, i fa tënë na amara kue si ala ga adisciple, i batize ala.’ (Matthieu 28:19). Jésus mveni azia tapande na lege so: lo nga kue a batize lo na ngu. A mû gi ngu ni a tuku na tele ti lo wala na li ti lo pëpe (Matthieu 3:16). Tënë “batize” alondo na mbeni tënë ti yanga ti Grec so aye ti tene “yôro kue na ngu”. Tongaso, ti batize mbeni zo si lo ga Chrétien aye ti tene ti yôro lo kue na ngu.
4 Azo kue so aye ti sala songo na Jéhovah Nzapa, a yeke hunda na ala ti wara batême. Batême ni ayeke fa na lê ti azo polele so mo yeke na nzara ti sala na Nzapa. A fa so mo yeke na ngia ti sala ye so bê ti Jéhovah aye (Psaume 40:8, 9). Ye oko, ti lingbi na batême, a hunda mo ti sala ambeni ye kozo.
A HUNDA TI WARA HINGANGO YE NGA NA MABE
5 Mo to nda ti salango kozo ye ni awe. Na lege wa? Na lege so mo manda ti hinga Jéhovah Nzapa na Jésus Christ, peut-être na mandango Bible yeke yeke na lege ti mbeni kapa (Jean 17:3). Me aye angbâ na mo mingi ti manda. A-Chrétien ayeke na nzara ti “hinga biani ye so Lo [Nzapa, lo] ye”. (aColossien 1:9). Tongana mo yeke ga na abungbi ti aTémoin ti Jéhovah, a yeke mû maboko na mo mingi ti wara hingango ye so. A yeke kota ye mingi ti ga na abungbi so (aHébreu 10:24, 25). Ti ga na abungbi so lakue ayeke mû ande maboko na mo ti hinga ye mingi na ndo ti Nzapa.
6 Biani, a hunda pëpe na mo ti hinga ye kue na yâ ti Bible si mo lingbi na batême. Kota zo ti Ethiopie so Philippe afa tënë na lo ayeke lani na mbeni hingango ye awe na ndo Mbeti ti Nzapa, me atâa so kue lo hunda ti tene a mû maboko na lo ti gbu nda ti ambeni versê (Kusala 8:30, 31). Legeoko nga, mo yeke na aye mingi so angbâ ti tene mo manda. Na ti tâ tënë ni, mo yeke ngbâ ande lakue ti manda ye na ndo ti Nzapa (Zo-ti-fa-tene 3:11). Ye oko, kozoni ti tene a zi lege na mo ti wara batême, a hunda mo ti hinga akozo fango ye ti Bible na ti yeda na ni (aHébreu 5:12). Na yâ ti akozo fango ye ti Bible so, a yeke wara tâ tënë na ndo dutingo ti ala so akui, nga nene ti hinga iri ti Nzapa na Royaume ti lo.
7 Me gi ti hinga aye na yâ Bible alingbi pëpe, teti “tongana mabe ayeke pëpe, zo alingbi ga nzoni na lê ti Nzapa pëpe”. (aHébreu 11:6). Bible atene na e so tongana ambeni zo ti gbata ti Corinthe giriri amä fango tënë ti aChrétien, “ala mä na bê, na ala kamata batême.” (Kusala 18:8). Legeoko nga, a lingbi ye so mo yeke manda na yâ Bible apusu mo ti mä na bê so biani Bible ayeke Tënë ti Nzapa. A lingbi a pusu mo ti duti na mabe na yâ azendo ti Nzapa nga na yâ ngangu so sandaga ti Jésus ayeke na ni ti sö fini ti mo.—Josué 23:14; Kusala 4:12; 2 Timothée 3:16, 17.
FA TÂ TËNË TI BIBLE NA AMBENI ZO
8 Na ngoi so mabe ti mo ayeke kono ti gue na li ni, mo yeke bâ so mo yeke gi na nzara ti tene na ambeni zo tënë ti aye so mo yeke manda (Jérémie 20:9). Tongaso, bê ti mo ayeke pusu mo ngangu ti fa na ala tënë na ndo Nzapa nga na aye so lo leke ti sala.—2 aCorinthien 4:13.
9 Mo lingbi ti to nda ti fa tâ tënë ti Bible na ambeni zo. Peut-être, na lege ti ndara, mo yeke sala lisoro na ndo ni na afami ti mo, akamarade ti mo, azo so alango ndulu na mo nga na azo ti place ti kua ti mo. Tongana ngoi ayeke hon, mo yeke duti ande na nzara ti tï na popo ti aTémoin ti Jéhovah ti fa tënë legeoko na ala. Tongaso, duti na kamene pëpe ti sala tënë ni polele na Témoin ti Jéhovah so ayeke manda Bible na mo. Tongana a bâ polele so mo lingbi awe ti fa tënë na tele ti aita ti kongregation, fade a yeke leke ti tene mo na ita so ayeke manda Bible na mo awara tele na a-ancien use ti sala lisoro.
10 Ye so ayeke mû lege ande na mo ti hinga tele nzoni na ambeni ancien ni so ayeke bâ ndo na ndo ti kongregation ti Nzapa (Kusala 20:28; 1 Pierre 5:2, 3). A-ancien ni ayeke gi ti bâ wala mo gbu nda ti akozo fango ye ti Bible nzoni awe na mo mä na bê dä. Nga, ala yeke gi ti bâ wala mo yeke bata andia ti Nzapa na yâ fini ti mo na mo ye biani ti ga Témoin ti Jéhovah. Tongana ala bâ so mo sala aye so kue, ala yeke tene ande na mo so mo lingbi ti to nda ti fa tënë na tele ti aita ti kongregation.
11 Me a-ancien so alingbi ti bâ peut-être so a yeke nzoni mo gbian ambeni ye na yâ fini ti mo kozoni si a zi lege na mo ti fa tënë legeoko na kongregation. Peut-être ala bâ so a lingbi mo zia lege ti ambeni ye so mo ngbâ ti sala me so ambeni zo abâ ni pëpe. Ni la, kozoni si mo hunda ti ga wafango tënë, a yeke ti mo ti zia lege ti salango akota siokpari tongana pitan, nyongo ye ahon ndo ni nga na nyongo mbangi.—1 aCorinthien 6:9, 10; aGalate 5:19-21.
A HUNDA MO TI GBIAN BÊ TI MO NGA NA LEGE TI MO
12 A hunda nga na mo ti sala ambeni ye nde ti lingbi na batême. Bazengele Pierre atene: “I changé bê ti i, i changé lege ti i, si Nzapa alingbi mbô siokpari ti i.” (Kusala 3:19). Ti gbian bê ti mo aye ti tene ti sala vundu na yâ bê ti mo kâ teti mbeni ye so mo sala. Ti mbeni zo so kozo lo bi tele ti lo na yâ aye ti pitan, a yeke duti na lege ni tongana a hunda lo ti gbian bê ti lo. Ye oko, même mbeni zo so kozo lo bi tele ti lo pëpe na yâ tambela ti kirikiri, a ku nga na mbage ti lo ti gbian bê ti lo. Ngbanga ti nyen tongaso? Ngbanga ti so azo kue na sese ayeke awasiokpari na ala kue aku na mbage ti Nzapa ti pardone siokpari ti ala (aRomain 3:23; 5:12). Kozoni si mo manda Bible, mo hinga lani pëpe ye so bê ti Nzapa aye. Tongaso, a yeke fade ngangu na mo ti leke fini ti mo ti lingbi na ye so Nzapa aye. Ndani la a hunda mo ti gbian bê ti mo.
13 Na pekoni so mo gbian bê ti mo awe, a hunda nga na mo ti gbian lege ti mo. A lingbi mo gbian bê ti mo na mo ngbâ gi ge pëpe. A lingbi mo ke nga angbele salango ye ti mo na mo leke na bê ti mo ti tene fadeso mo sala gi ye so ayeke nzoni. Ti gbian bê ti mo na ti gbian lege ti mo ayeke aye so a lingbi mo sala ni kozo si mo wara batême.
A HUNDA MO TI MÛ TELE TI MO NA NZAPA
14 Mbeni kota ye nde ti sala ayeke dä kozoni ti wara batême. A lingbi mo fa na Jéhovah na yâ sambela so mo mû tele ti mo na lo.
15 Tongana mo tene na Jéhovah Nzapa na yâ sambela so mo yeke mû tele ti mo na lo, mo yeke mû zendo so fade mo yeke sala gi na lo na lâ ti fini ti mo kue (Deutéronome 6:15). Me ngbanga ti nyen mbeni zo ayeke sala nzara ti mû tele ti lo na Nzapa tongaso? Zia e mû mbeni tapande: mbeni koli ato nda ti sala nzara ti mbeni wali. Tongana ngoi ayeke hon si lo yeke hinga lo nzoni ahon ti kozo na lo yeke bâ anzoni salango ye ti lo, bê ti lo ayeke pusu lo gi ti ye wali so mingi. Na nda ni, a yeke duti na lege ni ti tene lo hunda wali ni ti sala mariage na lo. Tâ tënë, ti sala mariage aye ti tene ande so lo wara ambeni kungba ti yô na ndo ni. Me ndoye ayeke pusu ande lo ti sala ni.
16 Legeoko nga, tongana mo wara lege ti hinga Jéhovah nzoni na ti ye lo, bê ti mo ayeke pusu mo ti sala na lo na ngangu ti mo kue, na mo yeke gi lakue ti sala ye mingi na ndo ni na yâ vorongo ti lo. Zo kue so aye ti mû peko ti Molenge ti Nzapa, Jésus Christ, a lingbi lo “ke tele ti lo mveni”. (Marc 8:34). E yeke ke tele ti e na lege so e yeke sala kue si anzara ti bê ti e nga na aye so e zia na gbele e ti sala akanga lege pëpe na e ti mä yanga ti Nzapa na yâ ye kue. Ni la, kozoni si mo lingbi na batême, a lingbi mo fa so ye so aga kozo na yâ fini ti mo ayeke salango ye so bê ti Jéhovah Nzapa aye.—1 Pierre 4:2.
HON NDO TI SALANGO MBITO TI TÏ
17 Ambeni zo aye ti mû tele ti ala na Jéhovah pëpe teti so ala sala mbito ti mû mara ti kota desizion tongaso. Peut-être ala sala mbito ti duti na tënë ti kiri na ni na Nzapa teti so ala mû tele ti ala na lo awe. Ala sala mbito ti tï na pekoni na ti bi vundu na bê ti Jéhovah, na ye so apusu ala ti pensé so a hon tënë ala mû tele ti ala na Nzapa pëpe.
18 Na ngoi so mo yeke manda ti ndoye Jéhovah, bê ti mo ayeke pusu ande mo ti mû tele ti mo na lo na ti sala ye alingbi na yanga so mo mû na lo (Zo-ti-fa-tene 5:3). Tongana mo mû tele ti mo na Nzapa awe, kite ayeke pëpe so mo yeke ye ande ti “tambela na lege so alingbi na Seigneur, ti mû ngia na Lo na yâ ye kue”. (aColossien 1:10). Teti so mo ndoye Nzapa, mo yeke tene ande pëpe so a yeke tâ ngangu mingi ti sala ye so lo ye. Kite ayeke pëpe so mo yeke ye ande dä na tënë ti bazengele Jean so: “So ayeke ndoye ti Nzapa: e bata komandema ti Lo. Na komandema ti Lo ayeke tongana nengo ye pëpe.”—1 Jean 5:3.
19 A hunda pëpe ti tene mo duti mbilimbili-kue kozoni si mo mû tele ti mo na Nzapa. Jéhovah ahinga so aye ayeke dä so mo lingbi ti sala pëpe, na lo ku lâ oko pëpe na mbage ti mo ti sala aye so ahon ngangu ti mo (Psaume 103:14). Lo ye si mo wara nzoni, na fade lo yeke mû maboko na mo (Esaïe 41:10). Hinga biani so tongana mo zia bê ti mo kue na Jéhovah, “fade Lo sala si lege ti mo aga mbilimbili.”—aProverbe 3:5, 6.
FA SO MO MÛ TELE TI MO NA NZAPA AWE NA WARANGO BATÊME
20 Tongana mo gbu li ti mo na ndo ti aye so e fa fade ge, ye so alingbi ti mû maboko na mo ti mû tele ti mo na Jéhovah na yâ sambela. Zo kue so aye Nzapa tâ na bê ti lo, a lingbi lo “sala tënë ni na gigi na yanga ti lo ti wara salut.” (aRomain 10:10). Mo yeke sala ni tongana nyen?
21 Tongana mo ye ti wara batême, sala tënë ni na surveillant-président ti kongregation ti mo. Fade lo yeke leke ti tene ambeni ancien abâ na mo ambeni hundango tënë so afa akozo fango ye ti Bible so a lingbi mo hinga ni. Tongana a-ancien so abâ so mo lingbi awe, ala yeke tene ande na mo so mo lingbi ti wara batême na kota bungbi so ayeke ga.* Na ngoi ti akota bungbi tongaso, a yeke leke ka mbeni diskur so ayeke fa nda ti batême. Na pekoni, ita so amû diskur ni ayeke tisa ala so kue aye ti wara batême na kota bungbi ni ti kiri tënë na ahundango tënë use. A yeke mbeni lege teti ala ti “sala tënë” ti mabe ti ala “na gigi”.
22 A yeke batême ni mveni la ayeke fa na gigi so mo mû tele ti mo na Nzapa awe na fadeso mo yeke Témoin ti Jéhovah. A yeke batize azo ni na yorongo ala kue na ngu ti fa na gigi so ala mû tele ti ala na Jéhovah.
NDA TI BATÊME SO MO WARA
23 Jésus atene so fade a yeke batize adisciple ti lo “na iri ti Babâ, na ti Molenge, na ti Yingo Vulu”. (Matthieu 28:19). So aye ti tene so zo ni so aye ti wara batême ayeda na ngangu ti komande ti Jéhovah Nzapa na ti Jésus Christ (Psaume 83:19; Matthieu 28:18). Nga, lo hinga so yingo vulu ayeke ngangu ti Nzapa ti sala na kusala, na lo yeda na kusala ti yingo vulu so.—aGalate 5:22, 23; 2 Pierre 1:21.
24 Ye oko, batême ayeke gi tënë ti yorongo tele ti mo mveni na ngu pëpe. A yeke fä ti mbeni ye so ayeke kota mingi. Tongana a yôro zo ni na ngu, a yeke tongana ti so zo ni akui awe na lege ti angbele salango ye ti lo. Tongana a sigigi na lo na ngu, a yeke tongana ti so lo kiri fadeso na fini ti sala ye so bê ti Nzapa aye. Dabe mo nga so mo mû tele ti mo na Jéhovah Nzapa lo mveni me pëpe na mbeni kusala, mbeni zo wala na mbeni bungbi. Mungo tele ti mo na Nzapa nga na warango batême ayeke tongo nda ti mbeni tâ salango kamarade na Nzapa, mbeni songo so ayeke tingbi mo na lo ngangu.—Psaume 25:14.
25 Batême ni lo mveni ayeke mû salut na zo pëpe. Bazengele Paul asû na mbeti, lo tene: “Na lege ti mbito na dongo tele, i sala si salut ti i aga tâ ye.” (aPhilippien 2:12). Ye so afa so batême ayeke gi tongo nda ni, me na pekoni aye ti salango ni angbâ. Hundango tënë ni ayeke so: mo lingbi ti sala nyen ti ngbâ na yâ ndoye ti Nzapa? Fade ndangba chapitre ti buku ti e ayeke kiri tënë na ni.
YE SO BIBLE AFA
- Ti batize mbeni zo si lo ga Chrétien, a hunda ti tene a yôro lo kue na ngu, me pëpe a tuku gi ngu na tele ti lo.—Matthieu 3:16.
- Aye so a hunda na mbeni zo ti sala kozoni na batême ayeke ti wara hingango ye, ti fa so lo yeke na mabe, ti gbian bê ti lo, ti gbian lege ti lo na ti mû tele ti lo na Nzapa na yâ sambela.—Jean 17:3; Kusala 3:19; 18:8.
- Ti mû tele ti mo na Jéhovah, a lingbi mo ke tele ti mo mveni, na tapande ti azo so ake tele ti ala mveni lani ti ga disciple ti Jésus.—Marc 8:34.
- Batême ayeke tongana ti so zo ni akui awe na lege ti angbele salango ye ti lo na lo yeke fadeso na fini ti sala ye so bê ti Nzapa aye.—1 Pierre 4:2.
* A yeke leke ka lakue ti tene, na angoi ti akota bungbi so aTémoin ti Jéhovah ayeke sala, batême aduti dä.
Ahundango tënë
1. Ngbanga ti nyen mbeni kota zo ti Ethiopie ahunda ti wara batême?
2. Ngbanga ti nyen a lingbi mo gbu li ti mo nzoni na ndo tënë ti warango batême?
3. (a) Jésus amû lani komandema wa na adisciple ti lo? (b) Tongana mbeni zo aye ti ga Chrétien, a yeke batize lo tongana nyen?
4. Batême ti mbeni zo ayeke fa nyen na gigi?
5. (a) Kozo ye so a hunda mo ti sala ti lingbi na batême ayeke nyen? (b) Ngbanga ti nyen a yeke kota ye mingi ti ga na abungbi?
6. A hunda ti tene hingango ye ti mo akono tongana nyen si mo lingbi na batême?
7. A lingbi ye so mo yeke manda na yâ Bible asala nyen na ndo mo?
8. Ye nyen ayeke pusu ande mo ti fa na ambeni zo aye so mo manda?
9, 10. (a) Mo lingbi ti to nda ti fa tënë na azo wa? (b) A lingbi mo sala nyen tongana mo ye ti tï na popo ti aTémoin ti Jéhovah ti fa tënë na tele ti ala?
11. Aye wa a lingbi ti hunda na ambeni zo ti gbian na yâ fini ti ala kozoni si a zi lege na ala ti fa tënë legeoko na kongregation ti aTémoin ti Jéhovah?
12. Ngbanga ti nyen a hunda na zo ti gbian bê ti lo kozoni si lo lingbi na batême?
13. Ti gbian lege ti mo aye ti tene nyen?
14. Kota ye wa a lingbi mo sala kozo ti wara batême?
15, 16. Ti mû tele ti mo na Nzapa aye ti tene nyen? Ye nyen ayeke pusu mbeni zo ti sala ni?
17. Anda ti tënë wa alingbi ti sala si ambeni zo aye ti mû tele ti ala na Nzapa pëpe?
18. Fa ye so alingbi ti pusu mo ti mû tele ti mo na Jéhovah.
19. Ngbanga ti nyen a lingbi mo sala mbito pëpe ti mû tele ti mo na Nzapa?
20. Tongana mo mû tele ti mo na Jéhovah na yâ sambela awe, ngbanga ti nyen a lingbi ti ngbâ gi na popo ti mo na Jéhovah pëpe?
21, 22. Mo lingbi ti “sala tënë” ti mabe ti mo “na gigi” tongana nyen?
23. Ti wara batême “na iri ti Babâ, na ti Molenge, na ti Yingo Vulu” aye ti tene nyen?
24, 25. (a) Batême ayeke fä ti nyen? (b) A lingbi e kiri tënë na hundango tënë wa?


text: 9 Na lango miombe ni,+ Moïse airi Aaron na amolenge ti lo ti koli nga na a-ancien ti Israël.2 Lo tene na Aaron: “Mû kete koli-bagara ti sandaga ndali ti siokpari ti mo wani+ nga na koli-taba ti mungo na sandaga so a zö ni agbi kue, so sioni ye ayeke na terê ti ala pëpe, mo ga na ala na gbe ti Jéhovah.3 Me mo tene na azo ti Israël, mo tene: ‘Ala ga na koli-ngasa ti mû na sandaga ndali ti siokpari; ala ga nga na kete koli-bagara na kete koli-taba ti tene a mû na sandaga so a zö ni agbi kue, anyama so ayeke na ngu oko nga so sioni ye ayeke na terê ti ala pëpe.4 Ala ga nga na koli-bagara na koli-taba ti sandaga ti beoko+ ti mû na sandaga na gbe ti Jéhovah, nga na sandaga ti lê ti kobe+ so a mélangé ni na mafuta, ndali ti so laso Jéhovah ayeke fa terê ti lo na ala.’”+5 Tongaso, ala ga na aye so Moïse ahunda na devant ti tente ti bungbi. Na pekoni, azo ni kue apusu nduru, ala luti na devant ti Jéhovah.6 Moïse atene: “So ayeke ye so Jéhovah amû yanga ti tene ala sara, si Jéhovah afa gloire ti lo na ala.”+7 Moïse atene na Aaron: “Gue nduru na gbalaka ni, mo mû na sandaga nyama so mo ga na ni ti mû na sandaga ndali ti siokpari+ nga na nyama so mo ga na ni ti mû na sandaga so a zö ni agbi kue, na mo sara si a zi siokpari ti mo+ na ti afami ti mo kue; na pekoni mo mû sandaga ndali ti azo ni+ si a zi siokpari ti ala,+ a lingbi na yanga so Jéhovah amû.”8 Aaron ague hio na terê ti gbalaka ni, lo fâ kete koli-bagara ti mungo na sandaga ndali ti siokpari ti lo.+9 Na pekoni, amolenge ti Aaron aga na mênë ni+ na lo, lo yôro li ti maboko ti lo na yâ ni, lo zia ni na terê ti adidi ti gbalaka ni; tanga ti mênë ni, lo tuku na gere ti gbalaka ni.+10 Lo mû mafuta ti nyama ti sandaga ndali ti siokpari, arognon ni nga na aye so ayeke na terê ti foie, lo zö ni na ndö ti gbalaka, a lingbi na yanga so Jéhovah amû na Moïse.+11 Lo gbi kasa ti nyama ni nga na poro ti terê ti lo na gigi ti camp.+12 Na pekoni, Aaron afâ nyama ti mungo na sandaga so a zö ni agbi kue, na amolenge ti lo amû na lo mênë ni, lo fi ni na terê ti gbalaka ni kue.+13 Ala mû na lo nyama ni so a fâ yâ ni so nga na li ni, na lo zö ni na ndö ti gbalaka.14 Nga, lo sukula akamba ti yâ ni na angbongo ni, lo zia ni na ndö ti gbalaka na ndö ti nyama ti sandaga so a zö ni agbi kue.15 Na pekoni, lo ga na nyama ti sandaga ti azo ni: lo mû ngasa ti sandaga ndali ti siokpari, lo fâ lo, lo mû ni na sandaga ndali ti siokpari ti ala; lo sara ni gï tongana ti so lo sara na kozo nyama ni.16 Lo ga na nyama ti mungo na sandaga so a zö ni agbi kue, lo sara na lo tongana ti so a yeke sara ka.+17 Lo ga fadeso na sandaga ti lê ti kobe,+ lo fu ni a si yâ ti maboko ti lo oko, lo zö ni nga na ndö ti gbalaka na terê ti sandaga so a zö ni agbi kue, so lo zö ni na ndapre ni.+18 Na pekoni, Aaron afâ koli-bagara nga na koli-taba ti sandaga ti beoko so azo ni aga na ni. Amolenge ti lo amû na lo mênë ni, lo fi ni na terê ti gbalaka ni kue.+19 Âdu ti mafuta ti koli-bagara ni,+ damba ti koli-taba ni so ayeke gï mafuta mafuta, mafuta so ayeke na ndö ti aye ti yâ ti ala, arognon nga na aye so ayeke na terê ti foie,+20 amolenge ti Aaron azia ni kue na ndö ti akate ti anyama ni, na pekoni lo zö mafuta ni na ndö ti gbalaka.+21 Me akate ni nga na agere ni ti mbage ti koli, Aaron ayengi ni mbage na mbage na sandaga na gbele Jéhovah, a lingbi na yanga so Moïse amû.+22 Na peko ti so Aaron amû asandaga ni awe, sandaga ndali ti siokpari, sandaga so a zö ni agbi kue nga na sandaga ti beoko, lo yô maboko ti lo na nduzu na mbage ti azo ni, lo iri tënë nzoni na ndö ti ala,+ lo londo na terê ti gbalaka ni lo descend na sese.23 Ti hunzi na ni, Moïse na Aaron alï na yâ ti tente ti bungbi, ala sigi, na ala iri tënë nzoni na ndö ti azo ni.+Fadeso Jéhovah afa gloire ti lo na lê ti azo ni kue,+24 na wâ alondo na Jéhovah+ aga agbi nyama ni nga na mafuta so a zö ni na ndö ti gbalaka. Na ngoi so azo ni kue abâ ye ni so, ala dekongo na ngia, ala kuku, ala kpo li ti ala na sese.+


text:
KURA APAI
Ya Mo I Abatika Yesu Rogo Banduru?
ZIAZIA KEKEAPAI agumbanga pa gu regbo furani i abatika Yesu ti ni te. Wa vura duhe wo, si naundo rani aundo ani dakuti gupai nga i aabatikanga ko rogo Banduru te.
Ani wisigingo pai tipa gu gbata nangia Betereme nga gu ba i abatika Yesu rogoho. Gu ga aYudo diwi nga Kisireu (natona rogo Ngbangba ki rimi ku rogo Banduru), aningia regbo zere na regbo mai. Gu diwi naye fuo guru re nga Tebete (natona rogo Banduru ki rimi ku rogo Ngi), aningia gu diwi nazere kisusi kura adiwi dunduko rogo garã na nga gu diwi misimisi morogumba anaaná rogo ru. Ani bingo gupai Ziazia Kekeapai agumbaha furani tipa wai sino wege adu rogo gu ringara re.
Fugo gu bake papara Ziazia Kekeapai nangia Ezara nayugo gupai nga wẽ Kisireu adu nirengo nga diwi zere na regbo ná-mai. Ezara aya wẽ ndurumo aboro adunguratiyo ku Yerusarema yo ‘rogo ribua diwi (nangia Kisireu) ti rameru 20. Aboro dunduko kini kio akio be zere mbiko mai aaná aná gbe.’ Agu aboro nadunguratiyo aya tipa gu regbo re wẽ: ‘Rago bakere mai du, ani arengbanga ka ru zegi rogo mai te.’ (Ezara 10:8-13; Yeremaya 36:22) Agu ababanda akandoro naanidu rogo gu ringara re anaabanda tiyo rogo Banduru tipa ka yuru gbianga yo na gayo anya nvuo yo ya!
Ono tie, Ziazia Kekeapai naya furani wẽ ababanda akandoro adu yuru nvuo yo nibanda gayo anya rogo gu yuru i abatika Yesu. Si nga gupai Ruka akehe ki ya “ababanda akandoro adu kina rogo gu ringara re, nanidu pati gayo rimbasa akandoro yuru nvuo yo” pati Betereme. (Ruka 2:8-12) Mo kparia gupai nga, agu ababanda akandoro re asungu asungo pati agu anya re yuru, angianga i aasusa asusa na ami uru ya. Ya mo gi ringbisapai nga aboro asungu yuru nvuo yo na gayo anya re nayugo gupai nga i amangihe rogo Banduru Betereme yo? Oó, ka si amangingo yo te. Sidu, agu apai namangi ti regbo batika Yesu nayugo gupai furani nga, i aabatikanga ko rogo Banduru te.
Ziazia Kekeapai nayugo gu regbo ayugo furani nzunzu Yesu akpi ti ni, ono si nayugo kina mboimboi gu regbo gbua i abatikako ti ni. Gipai re nasa rani ani tingidi gupai Bakindo Soromo agumbaha ki ya: “Wo wene rimo boro ngba susi kikiipa furũ nzeme; na rago kpio ni ti rago vunga boro.” (Batungusipai 7:1) Si du nga ndu gupai Ziazia Kekeapai afura ti ni gbe tipa kina ga Yesu sunge gbiati pakpioko ono ki peke kina wiri bete apai gbua tipa gu regbo i abatikako ti ni.


text:
A lingbi aChrétien ague avoro Nzapa na yâ ti asanctuaire?
NGU oko oko, azo ahon million omene ayeke sara voyage ti gue na yâ ti mbeni gbako so akeke ti cèdre ayeke dä mingi, so ayeke na zoa ti Shima na sese ti Japon. Ala yeke gue na Kota sanctuaire ti Ise, ndo so a yeke voro Amaterasu Omikami, so a tene lo yeke nzapa-wali ti lâ. A yeke voro lo na ndo ni so a sara angu 2000 tongaso awe. Ti fa so ala zi sioni na tere ti ala, kozoni kue, azo ni ayeke sukula maboko ti ala nga na yanga ti ala. Na pekoni, ala yeke gue ala luti na devant ti sanctuaire ni, ala yeke kuku, ala yeke pika maboko na ala yeke sambela nzapa-wali ni. * A mû lege na azo so asara nzapa ti Shinto ti sara ambeni nzapa nde na tere ni, nga ambeni zo so asara nzapa ti aBouddhiste, aChrétien nga na ambeni nde abâ ti ala sioni ye dä ape tongana ala sara angobo ti aye so aShinto ayeke sara na yâ ti sanctuaire ni so.
Mingi ti abungbi ti anzapa na ndo ti dunia ayeke na aplace ti sanctuaire ti ala, * na azo mingi la ayeke gue ti bâ ni. Na akodoro so aChrétien la ayeke dä mingi, a yeke wara gbâ ti aEglize nga na asanctuaire so a sara ni ndali ti Jésus, Marie nga na asaint. A leke ambeni na ando so Bible afa so ambeni ye asi dä, wala na ando so azo atene ambeni “ye ti kpene” asi dä ade ti ninga ape, wala na ando so a zia ambeni ye ti vorongo ni dä. Mingi ti azo ayeke gue na aplace ti sanctuaire ngbanga ti so ala bâ ti ala atene peut-être Nzapa ayeke mä ande sambela ti ala tongana ala tene ni na lo na mbeni ndo so ayeke nzoni-kue. Ti ambeni, tongana ala gue na pélérinage na asanctuaire ni so, a yeke fa so ala ye tënë ti Nzapa mingi.
Eskê Nzapa ayeke kiri tënë na asambela nga na adema ti azo, gi tongana ala fa ni na lo na aplace ti asanctuaire si? Eskê so azo asara pélérinage na bê ti ala kue ti gue na asanctuaire anzere na Nzapa? Na ndo ni, eskê aChrétien adoit ti gue ti voro Nzapa na yâ ti asanctuaire? Akiringo tënë ni ayeke fa na e tongana nyen la a lingbi e bâ vorongo nzapa so a yeke sara na aplace ti asanctuaire nga ayeke aidé e ti hinga mara ti vorongo wa la Nzapa ayeda biani na ni.
VORO NZAPA “NA YINGO NGA NA TÂ TËNË”
Lisoro so Jésus asara na mbeni wali ti Samarie amû lege na e ti hinga bango ndo ti Nzapa na ndo ti vorongo so a yeke sara na ando so a bâ ni tongana ndo so ayeke nzoni-kue wala asanctuaire. Jésus ayeke sara voyage lani na hongo na yâ ti Samarie na lo luti na tere ti mbeni dû ti ngu so ayeke nduru na gbata ti Sychar. Lo komanse lisoro na mbeni wali so aga ti tö ngu. Na ngoi ti lisoro ni, wali ni afa mbeni kota kangbi so ayeke na popo ti vorongo ti aJuif na ti azo ti Samarie. Wali ni atene: “Akotara ti e avoro lani Nzapa na ndo ti hoto so. Me ala, ala tene a lingbi azo avoro Nzapa gi na Jérusalem.”
Wali ni angbâ ti sara tënë ti Hoto ti Guérizim la, so ayo kilomètre 50 na mbage ti nord ti Jérusalem. Kâ, azo ti Samarie ayeke lani na mbeni temple so ala yeke gue dä ti sara amatanga ti ala, na tapande matanga ti Pâque. Me, ahon ti tene Jésus aluti gi mingi na ndo ti kangbi so ayeke na popo ti aJuif na azo ti Samarie, lo tene na wali ni, lo tene: “Wali, mä tënë ti mbi so: Ngbonga ni ayeke ga so ala yeke voro Babâ na ndo ti hoto so pëpe nga na Jérusalem pëpe.” (Jean 4:21). Tënë so ayeke ngangu mingi, na a yeke mbeni Juif la atene ni! Ngbanga ti nyen la a yeke zia ande lege ti voro Nzapa na temple na Jérusalem?
Jésus akiri atene: “Ngbonga ni ayeke ga, na a si awe, so atâ zo ti vorongo Nzapa ayeke voro Babâ na yingo nga na tâ tënë, teti, biani, Babâ ayeke gi mara ti azo tongaso ti voro lo.” (Jean 4:23). Teti angu mingi, aJuif abâ pendere temple ti Jérusalem tongana kota ndo so a lingbi ala voro Nzapa dä. Ala yeke voyagé ti gue kâ, fani ota na yâ ti ngu oko oko, ti tene ala mû asacrifice na Nzapa ti ala, Jéhovah (Exode 23:14-17). Me Jésus atene so aye ni so kue ayeke changé na so “atâ zo ti vorongo Nzapa” ayeke voro Nzapa “na yingo nga na tâ tënë.”
Temple ti aJuif ayeke lani mbeni da, na a soro mbeni ndo la a leke ni dä. Me, yingo nga na tâ tënë ayeke mbeni ye so zo alingbi ti ndu ni na maboko ape, na a yeke ngbâ gi na ndo oko ape. Ni la, Jésus aye ti fa lani so, atâ Chrétien ayeke voro ande Nzapa gi na yâ ti mbeni ndo oko tongaso ape, atâa na ndo ti Hoto ti Guérizim, na temple na Jérusalem, wala na mbeni ndo so azo abâ ni tongana ndo so ayeke nzoni-kue.
Na yâ ti lisoro ti lo na wali ti Samarie so, Jésus atene nga so “ngbonga” so a yeke changé na lege so a yeke voro na Nzapa “ayeke ga”. Ngbonga ni asi lawa? Ngbonga ni asi na ngoi so Jésus, na lege ti kuâ ti lo, asara si vorongo ti aJuif, so aluti na ndo ndia ti Moïse, akaï (aRomain 10:4). Me, Jésus atene nga atene: “Ngbonga ni . . . a si awe.” Ngbanga ti nyen? Ngbanga ti so lo, so lo yeke Messie ni, lo wara lege awe ti bungbi adisciple so ayeke sara ande ye alingbi na commandement so: “Nzapa ayeke mbeni Yingo, na a lingbi azo so ayeke voro lo avoro lo na yingo nga na tâ tënë.” (Jean 4:24). Me fadeso, ti voro Nzapa na yingo nga na tâ tënë aye ti tene nyen?
Tongana Jésus asara tënë ti vorongo Nzapa na yingo, lo yeke sara pëpe tënë ti vorongo Nzapa so andu aye ti yingo wala so azo ni ayeke sara ye kirikiri na ngoi ti vorongo ni, ti fa a tene yingo amû ala. Me, lo yeke sara tënë ti ziango si yingo vulu afa lege na e, so ayeke nga mbeni oko ti aye so ayeke mû lege na e ti mä yâ ti Bible nzoni (1 aCorinthien 2:9-12). Nga, tâ tënë so Jésus ayeke sara tënë ni so ayeke tâ hingango ye na ndo ti atâ tënë ti Bible. Ahon ti tene e voro Nzapa gi na mbeni place so ayeke nde mingi, Nzapa ayeke yeda ande na vorongo ti e gi tongana ague oko na ye so Bible afa nga tongana e zia lege si yingo vulu ti lo la afa lege na e.
BANGO NDO TI ACHRÉTIEN NA NDO TI ASANCTUAIRE
Fadeso, a lingbi aChrétien abâ tënë ti apélérinage nga na vorongo nzapa na yâ ti asanctuaire tongana nyen? Tongana e luti na ndo ti tënë ti Jésus, so atene a lingbi atâ wakua ti Nzapa avoro lo na yingo nga na tâ tënë, a yeke polele so vorongo nzapa na yâ ti asanctuaire, wala na ando so a bâ ni tongana ndo so ayeke nzoni-kue, ayeke mbeni ye so Babâ ti e na yayu abâ ni na nene ni ape. Na ndo ni, Bible afa na e bango ndo ti Nzapa na ndo ti tënë ti vorongo ayanda. A tene: “Ala kpe vorongo ayanda” nga “ala kpe lege ti ayanda.” (1 aCorinthien 10:14; 1 Jean 5:21). Tongaso, tâ Chrétien adoit ti voro Nzapa pëpe na ando so a bâ ni tongana ndo so ayeke nzoni-kue wala na mbeni ndo so a yeke voro ayanda dä. Tongaso, ndali ti so e hinga ye so ayeke na gunda ti asanctuaire, a lingbi atâ Chrétien avoro Nzapa na ando tongaso ape.
A ye pëpe ti tene so Mbeti ti Nzapa ake ti tene e wara mbeni ndo so e lingbi ti sambela Nzapa dä, ti manda ye dä wala ti gbu li na ndo ti aye so e manda. Mbeni da so a leke ni nzoni nga so wusuwusu ayeke dä ape alingbi ti duti mbeni nzoni ndo ti mandango ye nga ti sarango lisoro na ndo ti Nzapa. Na mbage, a yeke nga sioni ape ti leke cimetière ti mbeni zo. A ye gi ti fa so azo ni adabe ti ala na wakuâ ni wala ala ye lo mingi. Me ti bâ mara ti ndo tongaso tongana mbeni ndo so ayeke nzoni-kue wala ti voro a-image wala astatue na ndo ni so, a yeke mbeni ye so ague tâ nde mingi na atënë ti Jésus.
Ni la, mo bezoin pëpe ti gue na asanctuaire tongaso si Nzapa alingbi ti mä asambela ti mo nzoni. Mo yeke nga na bezoin pëpe ti sara pélérinage na mbeni sanctuaire tongaso si Nzapa aye mo wala lo zia ambeni tufa so ayeke nde na ndo ti mo. Bible atene na e so Jéhovah Nzapa, so ayeke ‘Seigneur ti yayu na ti sese, alango pëpe na yâ ti atemple so zo si asara ni na maboko’. Me ye so aye ti fa ape so lo yo mingi na e. E lingbi ti sambela lo na lo lingbi ti mä e atâa ndo wa la e yeke dä, ngbanga ti so “lo yeke yongoro na e oko oko kue pëpe.”
^ par. 2 Aye so a yeke sara na yâ ti ambeni sanctuaire ti aShinto alingbi ti duti nde na ti ambeni.
^ par. 3 Bâ encadré so atene “ Sanctuaire ayeke nyen?”


text: 4 Ndani la, aita ti mbi so mbi ndoye ala mingi nga so nzara ti bango ala asara mbi mingi so, ala so ayeke ngia ti bê ti mbi na couronne ti mbi,+ ala so mbi ndoye ala mingi, ala luti ngangu+ na yâ ti Seigneur tongana ti so mbi tene fade awe.2 Mbi mû wango na Évodie nga mbi mû wango na Syntyche ti tene ala duti na oko bibe na yâ ti Seigneur.+3 Biani, mbi hunda na mo nga, mo so mo yeke tâ mba ti mbi wakua, ti ngbâ ti mû maboko na awali so, so atiri na terê ti mbi ndali ti nzoni tënë ni, na terê ti Clément nga na terê ti tanga ti amba ti mbi wakua, so iri ti ala ayeke na yâ ti mbeti ti fini.+4 Ala duti lakue na ngia na yâ ti Seigneur. Mbi kiri mbi tene: Ala duti na ngia!+5 Zia azo kue ahinga so ala yeke sara ye ahon ndö ni pëpe.+ Seigneur ayeke nduru.6 Ala gi bê ti ala na ndö ti mbeni ye pëpe,+ me na yâ ti aye kue, na lege ti sambela, na lege ti vorongo terê na Nzapa nga na sambela ti kiringo singila, ala hunda na Nzapa+ aye so agbu bê ti ala,7 na fade siriri+ ti Nzapa so ahon ndö ti bibe kue ayeke bata bê ti ala+ nga na lege ti hingango ndo ti ala* na lege ti Christ Jésus.8 Ti hunzi na ni, aita, ye kue so ayeke tâ tënë, ye kue so zo ayeke ne ni, ye kue so ayeke mbilimbili, ye kue so ayeke nzoni-kue, ye kue so zo alingbi ti ye ni, ye kue so a sara nzoni tënë ni, atâa a yeke ye so ayeke nzoni mingi, wala ye so a lingbi ti gonda ni, ala ngbâ ti bi bê ti ala* na ndö ti aye so.+9 Aye so ala manda ni, ala yeda na ni, nga ala mä ni na ala bâ ni na mbage ti mbi, ala ngbâ ti sara ni;+ na Nzapa ti siriri ayeke duti ande na ala.10 Mbi yeke na ngia mingi na yâ ti Seigneur so fadeso ala kiri ato nda ti bi bê ti ala na mbi awe.+ Ala bi bê ti ala na mbi, me ala wara lege ti sara mbeni ye pëpe.11 Mbi yeke sara tënë so pëpe ngbanga ti so ye amanke mbi, ndali ti so, na angoi kue, mbi manda ti zia bê ti mbi gï na ndö ti ye so mbi yeke na ni.+12 Mbi hinga lege ti duti na yâ ti yere,+ mbi hinga lege ti duti na ye mingi. Na yâ ti aye kue nga na angoi kue mbi hinga lege ti duti nzoni, atâa yâ ti mbi asi wala mbi duti na nzara, atâa mbi yeke na gbâ ti ye wala ye amanke mbi.13 Mbi wara ngangu ti sara aye kue ndali ti lo so lo mû ngangu ni na mbi.+14 Ye oko, ala sara nzoni so ala mû maboko na mbi na yâ ti pasi ti mbi.15 Ti tâ tënë ni, ala, aita ti Philippes, ala hinga nga so na peko ti so a fa nzoni tënë na ala ti kozoni, na ngoi so mbi londo lani na Macédoine ti hon, mbeni congrégation nde asara beoko na mbi pëpe na ndö ti tënë ti mungo ye na zo nga na ti warango ye na maboko ti zo, gï ala oko awe,+16 ndali ti so même so mbi yeke na Thessalonique, ala tokua na mbi aye so amanke mbi, ala tokua ni gï fani oko pëpe me fani use.17 Mbi yeke gi gingo ti wara matabisi pëpe, me ye so mbi yeke gi gingo biani ayeke lengo so ayeke dü mbeni mosoro mingi na ndö ni na ala.18 Me, mbi yeke na aye kue alingbi na mbi na mbi yeke na ni gbani gbani. Fadeso, ye asi mbi singo, so mbi wara na maboko ti Épaphrodite+ aye so ala tokua na mbi, mbeni ye so fion ni afun pendere,+ sandaga so a yeda na ni nga so anzere na lê ti Nzapa.19 Ande Nzapa ti mbi ayeke mû na ala gbâ ti aye kue so amanke ala+ alingbi na gbâ ti mosoro ti gloire ti lo na lege ti Christ Jésus.20 Zia a mû gloire na Nzapa ti e nga Babâ ti e lakue lakue nga kpu na kpu. Amen.21 Ala bara na mbi azo ti be-vulu kue so ayeke beoko na Christ Jésus. Aita so ayeke na terê ti mbi atokua bara na ala.22 Azo ti be-vulu kue, me mbilimbili ala so ayeke ti da ti César,+ atokua bara na ala.23 Kota nzobe ti Seigneur ti e Jésus Christ aduti na bibe so ala yeke na ni so.


text: 40 Nzapa ti ala atene: “Ala dë bê ti azo ti mbi, ala dë bê ti ala.+2 Ala sara tënë ti ndu bê* ti Jérusalem,ala tene na lo so kua so a forcé lo ti sara so alingbi awe,nga a futa mbeni ye awe ti zi tënë so ayeke na li ti lo.+Lo wara na maboko ti Jéhovah futa kue ti peko ti* siokpari kue so lo sara.”+3 Go ti mbeni zo ayeke dekongo na yâ ti benyama, atene:“Ala zi aye kue na ndö ti* lege ti Jéhovah!+Ala leke mbeni kota lege+ so ayeke droit na yâ ti désert na Nzapa ti e.+4 Ala tuku sese na yâ ti apopo-hoto kue si amonté,ala kpaka ahoto nga na akete hoto kue si aga kpangbala.Ala sara si ando kue so kûtu ayeke dä aga kpangbala,nga ala sara si ando kue so ayeke kpangbala pëpe aga kpangbala ndo.+5 A yeke fa gloire ti Jéhovah na gigi,+na azo kue* ayeke bâ ande ni legeoko,+ndali ti so Jéhovah asara tënë ni awe.”6 Mä si! Mbeni zo atene: “To mbela!”Mbeni ahunda ndo, atene: “Mbi to mbela mbi tene nyen?”Mo tene: “Azo kue* ayeke tongana fini pere.Tâ ndoye ti ala kue ayeke tongana fleur so asigi na yâ ti ngonda.+7 Fini pere ni ayeke hule,nga fleur ayeke kui,+ndali ti pupu ti yanga* ti Jéhovah so lo hûru na ndö ni.+Ti tâ tënë ni, azo ayeke gï tongana fini pere.8 Fini pere ni ayeke hule,nga fleur ayeke kui,me tënë ti yanga ti Nzapa ti e ayeke ngbâ lakue.”+9 Mo wali so mo yeke ga na nzoni tënë na Sion,+gue na ndö ti hoto so ayo na nduzu.Mo wali so mo yeke ga na nzoni tënë na Jérusalem,sara si go ti mo atoto ngangu.Sara si a toto ngangu, sara mbeto pëpe.Tene na azo ti agbata ti Juda, mo tene: “Bâ, Nzapa ti ala la.”+10 Jéhovah, Seigneur ti dunia kue, ayeke ga na ngangu ti lo,lo yeke komande na maboko ti lo.+Bâ, futa so lo yeke mû na azo ayeke na maboko ti lo;ye so lo ye ti futa na azo ayeke na gbele lo.+11 Tongana mbeni berger, lo yeke bâ lege ti* ataba ti lo.+Lo yeke sara maboko ti lo lo bungbi akete ni ndo oko,lo yeke yô ala na kate ti lo.Ala so angbâ ti mû me na amolenge ti ala, lo yeke gue na ala yeke yeke.+12 Zo wa la abungbi angu kue na yâ ti maboko ti lo oko awe?+Zo wa la konongo ti lê ti maboko ti lo oko* amû mesure ti yayu kue awe?Zo wa la abungbi fuku ti sese kue,+na lo haka ni na yâ ti dû ti sembe oko awe?Zo wa la apesé ahoto na ndö ti kilo awe?13 Zo wa la ahinga tâ ngangu ti yingo ti Jéhovah?Zo wa la alingbi ti duti wawango ti lo ti fa ye na lo?+14 Zo wa la lo hunda wango na lo ti hinga nda ti ye?Zo wa la afa na lo lege ti mbilimbili?Zo wa la afa ye na lo si lo hinga?Zo wa la afa na lo tongana nyen ti duti na tâ hingango ndo?+15 Amara ayeke tongana goutte oko ti ngu so alondo na yâ ti seau atï.Na lê ti lo, ala yeke tongana kete fuku ti sese na ndö ti kilo.+Lo yô azoa tongana kete fuku ti sese.16 Même tongana zo adë akeke ti Liban kue ti sara si wâ ti gbalaka angbâ ti za, na lê ti lo a lingbi pëpe.*Nga tongana zo ni amû anyama ti ngonda ti Liban kue ti yâa na sandaga so a zö ni agbi kue, na lê ti lo a lingbi pëpe.17 Na lê ti lo, a yeke mo bâ mo tene amara kue ayeke dä pëpe.+Lo bâ ala kue tongana mbeni senge senge ye.+18 Ala lingbi ti haka Nzapa na zo wa?+Na lê ti ala, mbeni ye ayeke dä so akpa lo?+19 Zo so ahinga ti sara kua ti maboko aleke yanda.*Zo so ahinga kua ti lekengo aye na lor wala na argent azia lor na terê ni,+nga lo mû argent lo leke na achaîne.20 Mbeni zo amû keke tongana offrande ti lo,+mbeni keke so alingbi ti fun pëpe.Lo gi mbeni zo so ahinga ti sara kua ti maboko nzoniti tene lo mû ni lo leke na mbeni statue na kode si atï pëpe.+21 Ade ala hinga ape?Ade ala mä tënë ni ape?Ngbene ye na tongo nda ni, a sara tënë ni na ala ape?Ngbene ye so a zia gere ti sese, ade ala mä yâ ti tënë ni ape?+22 Nzapa ayeke na nduzu na ndö ti sese so ayeke ronde ronde;*+na lê ti lo, azo ti sese ayeke kete tongana angadi.Lo gboto yâ ti yayu tongana ti so zo ayeke gboto yâ ti bongo so ane pëpe,nga lo gbara yâ ni tongana ti so zo ayeke gbara yâ ti tente ti duti na yâ ni.+23 Lo sara si akota zo aga asenge senge yenga lo sara si ajuge* ti sese aga asenge senge ye.24 Gï so a lu ala tongana ti so zo alu alê ti kobe,gï so a tuku ala tongana ti so zo atuku alê ti kobenga gï so gunda ti ala akomanse ti lï sese,pupu aya na ndö ti ala na ala hule,nga pupu ahon na ala tongana hulengo saleté so angbâ na lê ti yaka.+25 Nzapa so ayeke nzoni-kue atene: “Zo wa la ala lingbi ti haka mbi na lo si mbi na lo e lingbi terê?26 Ala yô lê ti ala na nduzu ala bâ ndo.Zo wa la asara aye so na lê ti nduzu so zo wa?+A yeke lo so amû yanga na ala ti tene ala sigi gbani gbani alingbi na wungo ti ala.Lo iri ala kue na iri ti ala.+So ngangu ti lo ayeke kota mingi nga amû mbeto na zo,+mbeni oko na popo ti ala amanke pëpe.27 Jacob, ngbanga ti nyen mo yeke tene, nga Israël, ngbanga ti nyen mo yeke tene:‘Jéhovah abâ pëpe lege so mbi yeke mû,nga Nzapa afâ ngbanga ti mbi na lege ti mbilimbili pëpe’?+28 Ade ala hinga ape? Ade ala mä tënë ni ape?Jéhovah, lo so asara andangoro ti sese kue, ayeke Nzapa so angbâ kpu na kpu.+Lo yeke woko wala lo yeke fatigué lâ oko pëpe.+Zo alingbi pëpe ti gi nda ti hingango ye ti lo.*+29 Lo mû ngangu na zo so awoko,nga lo sara si azo so ayeke na ngangu pëpe awara ngangu mingi.*+30 Amolenge-koli ayeke woko nga ala yeke fatigué,nga amaseka-koli ayeke pika gere ti ala na ala tï.31 Me ala so azia bê ti ala ti ku Jéhovah ayeke kiri ti wara ngangu.Ala yeke huru na lê ti nduzu tongana a-aigle.+Ala yeke mû loro me ala yeke fatigué pëpe;ala yeke tambela me ala yeke woko pëpe.”+


text:
7 Jéhovah akiri asara tënë na mbi, lo tene:2 “Mo, molenge ti zo, bâ tënë so Jéhovah, Seigneur ti dunia kue, atene na azo ti kodro ti Israël la: ‘Nda ni asi awe, nda ni asi awe na ndö ti acoin osio ti kodro ni.3 Nda ni asi fadeso awe na ndö ti mo, mbi yeke tuku ngonzo ti mbi na ndö ti mo, mbi yeke fâ ngbanga na ndö ti mo alingbi na asarango ye ti mo, na mbi yeke sara si asioni ye kue so mo sara akiri na ndö ti mo.4 Lê ti mbi ayeke duti ande na vundu ndali ti mo pëpe nga mbi yeke bâ mawa ti mo pëpe,+ mbi yeke sara si aye so mo sara so akiri na ndö ti mo nga mo yeke bâ pasi ndali ti aye ti sioni so mo sara.+ Mo yeke hinga so mbi yeke Jéhovah.’+5 “Bâ tënë so Jéhovah, Seigneur ti dunia kue, atene la: ‘Bâ, mbeni kota ye ti sioni so mara ni ayeke use pëpe ayeke si.+6 Nda ni asi awe; nda ni ayeke ga, a yeke londo ti ga na terê ti mo. Bâ, a si awe!7 Tour ti mo asi awe, mo so mo sara kodro na sese ni. Ngoi ni asi awe, lango ni ayeke pusu nduru nduru.+ Li ti azo aga kirikiri na ngia ayeke na li ti ahoto pëpe.8 “‘Na yâ ti kete ngoi, mbi yeke sara ande si ngonzo ti mbi aga na ndö ti mo,+ mbi yeke tuku ngonzo ti mbi kue na ndö ti mo,+ mbi yeke fâ ngbanga na ndö ti mo alingbi na asarango ye ti mo, na mbi yeke sara si asioni ye kue so mo sara akiri na ndö ti mo.9 Lê ti mbi ayeke duti ande na vundu ndali ti mo pëpe nga mbi yeke bâ mawa ti mo pëpe.+ Mbi yeke sara si aye so mo sara so akiri na ndö ti mo nga mo yeke bâ pasi ndali ti aye ti sioni so mo sara. Mo yeke hinga ande so mbi Jéhovah la mbi yeke pika mo so.+10 “‘Bâ, lango ni la! Bâ, a yeke si.+ Tour ti mo asi awe. Keke ni asara fleur na fandara asigi awe.11 Sarango ye ti ngangu na zo akono aga keke ti ye ti sioni.+ Ala wala amosoro ti ala wala gbâ ti azo ti ala nga na kota ndo ti ala ayeke ngbâ ande pëpe.12 Ngoi ni ayeke ga, lango ni ayeke si ande. Zia zo ti vongo ye aduti na ngia pëpe, zia zo ti kango ye asara vundu pëpe ndali ti so kota ngonzo ayeke ga na ndö ti azo ti ala kue.*+13 Zo ti kango ye ayeke kiri pëpe na terê ti aye so lo kä, même tongana lo sö kuâ, vision ni so ayeke ga tâ tënë na ndö ti gbâ ti azo ni kue. Zo oko ayeke kiri ande pëpe. Ndali ti sioni ti lo,* zo oko ayeke bata fini ti lo pëpe.14 “‘A hûru trompette,+ azo kue aleke terê ti ala, me zo oko ayeke gue na bira pëpe ngbanga ti so ngonzo ti mbi ayeke na ndö ti gbâ ti azo ni kue.+15 Épée ayeke na gigi,+ sioni kobela so amû ndo nga na kota nzara ayeke na yâ ni. Azo kue so ayeke na yaka ayeke kui kuâ ti épée, na kota nzara nga na sioni kobela so amû ndo ayeke hunzi ande ala kue so ayeke na yâ ti gbata ni.+16 Azo so asö kuâ na yâ ti aye so ayeke kpe ti gue na li ti ahoto, nga legeoko tongana akolokoto ti popo-hoto, zo oko oko ayeke dema terê ti lo na ndö ti faute ti lo.+17 Maboko ti ala kue ayeke woko nga ngu ayeke yuru na terê ti genou ti ala.*+18 Ala yü bongo ti vundu,+ kota mbeto ahon ndö ti ala. Kamene ayeke sara ande ala kue nga li ti ala kue ayeke mboko.*+19 “‘Ala yeke tuku argent ti ala na ndö ti alege nga ala yeke ke lor ti ala na bê oko. Na lango ti kota ngonzo ti Jéhovah,+ argent ti ala wala lor ti ala alingbi ande ti sö ala pëpe. A yeke lingbi ala* pëpe, yâ ti ala ayeke si pëpe ndali ti so amosoro ni* aga ye so ayeke pusu ala ti sara sioni.20 Ala pika kate ti ala ndali ti aye ti pendere so ala yeke na ni na ala mû ni* aleke na a-statue nga na afungo yanda ti ala+ so bê ti mbi ake ni. Ndani la mbi yeke sara ande si a ga ye so ala ke ni na bê oko.21 Mbi yeke zia ande ni* si awande amû ni na ngangu na a ga kungba so azo ti sioni ti sese agbu ni na peko ti bira na ala yeke bi nengo ti amosoro ni so na sese.22 “‘Mbi yeke honde lê ti mbi na ala,+ ala yeke bi ande nengo ti ndo* ti mbi so mbi ye ni mingi so na sese nga azo ti nzi ayeke lï na yâ ni na ala yeke bi nengo ni na sese.+23 “‘Mo leke chaîne,*+ ndali ti so fango ngbanga ti kuâ na li ti azo ayeke mingi+ nga sarango ye ti ngangu na zo ayeke mingi na yâ ti gbata ni.+24 Mbi yeke ga na ambeni mara so ayeke sioni mingi+ so ayeke mû ada ti ala,+ na mbi yeke kaï pikango kate ti awangangu nga a yeke bi nengo ti ando ti vorongo nzapa ti ala na sese.+25 Na ngoi so ala yeke na yâ ti vundu, ala yeke gi ande peko ti siriri me ala yeke wara ni pëpe.+26 Aye ti ngangu ayeke ga ande na peko ti terê, ala yeke mä gï asango na peko ti terê, azo ni ayeke gi mbeni prophète+ ti fa na ala mbeni vision, me ndia* ayeke hunzi na yanga ti prêtre nga wango ahunzi na yanga ti a-ancien.+27 Gbia ayeke sara ande vundu,+ mokonzi ayeke yü bongo na vundu nga maboko ti azo ti kodro ni ayeke dö na mbeto. Mbi yeke sara ande ye na ala alingbi na asarango ye ti ala, mbi yeke fâ ngbanga na ndö ti ala tongana ti so ala fâ lani ngbanga na ndö ti ambeni zo. Ala yeke hinga so mbi yeke Jéhovah.’”+
Kete tënë
^ So ti tene atâa azo so avo sese wala ala so akä ni ayeke bâ nzoni na pekoni, ndali ti so futingo ayeke ga na ndö ti azo kue.


text:
A lingbi a sara si lango ti sabbat aga sioni ape (15-22)
A gbanzi ti tene a sara mariage na azo ti mbeni mara nde (23-28)
13 Na lango ni so, a diko mbeti ti Moïse na mê ti azo ni,+ na a wara na yâ ni tënë so a tene a lingbi azo ti mara ti Amori wala azo ti Moab+ alï lâ oko pëpe na popo ti congrégation ti azo ti tâ Nzapa,+2 ndali ti so ala ga lani ti mû mapa nga na ngu na azo ti Israël pëpe, me ala mû nginza na Balaam ti tene lo deba azo ti Israël.+ Nzapa ti e asara si deba ni achangé aga tufa.+3 Gï so ala mä atënë ti Ndia ni so awe, ala komanse ti zi ahale ti awande* kue na popo ti azo ti Israël.+4 Me kozo si ye so asi, prêtre Éliashib+ la ayeke bâ ndo lani na ndö ti ando ti batango aye ti da* ti Nzapa ti e,+ na mbeni songo ti fami atingbi lo na Tobiah.+5 Éliashib amû na Tobiah mbeni kota kubu ti batango aye dä,* na ndo so a yeke bata ândö na yâ ni sandaga ti lê ti kobe, adukane, akungba, dîme ti lê ti kobe, fini vin nga na mafuta+ so azo ti mara ti Lévi,+ azo ti hengo bia nga na azo ti batango ayanga ti gbagba ayeke na droit na ni; a yeke bata nga na yâ ni amatabisi so a mû ni ndali ti aprêtre.+6 Me na yâ ti angoi ni so kue, mbi yeke lani na Jérusalem pëpe ndali ti so mbi gue lani na terê ti Artaxerxès+ gbia ti Babylone na yâ ti ngu 32+ ti komandema ti lo. Ambeni ngoi na pekoni, mbi hunda na gbia ni ti zia lege na mbi ti hon.7 Na peko ti so mbi kiri na Jérusalem la mbi ga ti bâ ye ti sioni so Éliashib+ asara ndali ti so lo mû mbeni kubu ti batango aye dä lo mû na Tobiah+ na yâ ti gbagba ti da ti tâ Nzapa.8 Ye so lo sara so ason bê ti mbi mingi, tongaso mbi mû akungba ti Tobiah kue na yâ ti kubu ni* mbi tuku na gigi.9 Na pekoni, mbi mû yanga, na a sukula yâ ti akubu so a yeke bata aye na yâ ni so,* na mbi mû akungba ti da ti tâ Nzapa,+ sandaga ti lê ti kobe nga na adukane mbi kiri na ni na yâ ni.+10 Mbi bâ nga so amatabisi so a yeke mû ka na azo ti mara ti Lévi,+ a mû ni na ala pëpe;+ tongaso azo ti mara ti Lévi na azo ti hengo bia adö kua ti ala azia, na ala oko oko kue ague na ayaka ti ala.+11 Tongaso, mbi suku na akete gouverneur+ mbi tene: “Ngbanga ti nyen ala zia da ti tâ Nzapa angbâ gï tongaso?”+ Na pekoni, mbi iri azo ti mara ti Lévi na azo ti hengo bia mbi kiri na ala na kua ti ala.12 Azo ti Juda kue aga na dîme+ ti alê ti kobe, ti fini vin nga na ti mafuta, ala zia ni na yâ ti akubu so a yeke bata aye dä.+13 Mbi soro prêtre Shélémiah, Zadoc wasungo peko ti mbeti* nga na Pédaïah so ayeke mbeni zo ti mara ti Lévi ti tene ala bâ ndo na ndö ti akubu so a yeke bata aye dä so, na Hanan molenge ti Zaccur, lo yeke âta ti Mattaniah, lo la lo yeke sara kua na terê ti ala, ndali ti so a bâ ala tongana azo so zo alingbi ti sara confiance na ala. Kua ti ala ayeke ti kangbi aye ni na aita ti ala.14 Nzapa ti mbi, mo dabe ti mo na mbi+ na ndö ti tënë so, na mo girisa pëpe akua so mbi sara so afa tâ ndoye so mbi yeke na ni ndali ti da ti Nzapa ti mbi nga ndali ti akua so a yeke sara na yâ ni.*+15 Na alango ni so, mbi bâ azo ti Juda so ayeke dö alê ti vigne na yâ ti dû ti sarango na vin na lango ti Sabbat,+ ala yeke yô gbâ ti alê ti kobe ala zia na ndö ti alele, ala yeke mû vin, alê ti vigne, alê ti figue nga na mara ti akungba nde nde kue, ala yeke linda na ni na Jérusalem na lango ti Sabbat.+ Tongaso, mbi gboto mê ti ala na ndö ti tënë ti kango ye na lango ti Sabbat.*16 Nga, azo ti kodro ti Tyr so ayeke lango na gbata ti Jérusalem ayeke ga na asusu na mara ti aye ti kango ni nde nde kue na ala yeke kä ni na azo ti Juda nga na yâ ti Jérusalem na lango ti Sabbat.+17 Tongaso, mbi suku na amokonzi ti mara ti Juda, mbi tene: “Mara ye ti sioni ti nyen la ala yeke sara tongaso so? ala sara même si lango ti Sabbat aga sioni?18 A yeke mara ti ye so lani akotara ti ala asara si Nzapa ti e aga lani na aye ti sioni na ndö ti e nga na ndö ti gbata so la ape? Ti so ala yeke sara si lango ti Sabbat aga sioni so, ala yeke sara ti tene kota ngonzo ti Nzapa akiri alondo ngangu na terê ti azo ti Israël la.”+19 Gï so ndo akomanse ti vuko na ayanga ti gbagba ti Jérusalem kozo si lango ti Sabbat alingbi, mbi mû yanga si a kanga ayanga ti gbagba ni. Mbi tene nga na azo ni, mbi tene ala zi yanga ti gbagba ni pëpe juska lango ti Sabbat ni ahon si, na mbi zia ambeni zo ti kua ti mbi na ayanga ti gbagba ni ti bâ si zo alï na mbeni kungba na yâ ti gbagba ni na lango ti Sabbat pëpe.20 Ye so asara si azo ti dengo buze nga na azo so ayeke kä mara ti akungba nde nde kue alango na gigi ti Jérusalem fani oko wala fani use tongaso.21 Na pekoni, mbi gboto mê ti ala mbi tene: “Ala yeke lango na yanga ti gbagba ni ngbanga ti nyen? Tongana ala kiri ala lango na yanga ti gbagba ni, mbi yeke tomba ala na ngangu.” Ti londo na lango ni so ti gue na ni, ala kiri aga na lango ti Sabbat encore ape.22 Mbi tene na azo ti mara ti Lévi ti zi lakue asioni ye na terê ti ala, ti ga ti bata ayanga ti gbagba ni si azo abâ lango ti Sabbat tongana lango so a zia ni nde ndali ti Nzapa.+ Nzapa ti mbi, mo dabe ti mo na mbi ndali ti aye so nga, na mo bâ mawa ti mbi alingbi na tâ ndoye ti mo so ayeke mingi.+23 Na ngoi ni so, mbi bâ nga aJuif so asara mariage na* awali ti kodro ti Ashdod,+ ti Ammon na ti Moab.+24 Ndambo ti amolenge ti ala ayeke tene yanga ti kodro ti Ashdod nga na ayanga ti kodro ti ambeni mara nde; me mbeni molenge oko so ahinga ti tene yanga ti kodro ti aJuif ayeke dä pëpe.25 Tongaso, mbi suku na ala, mbi deba ala nga mbi pika ambeni+ na mbi gboto kuä ti li ti ala, na mbi hunda na ala ti deba yanga ti ala na iri ti Nzapa na tënë so: “Ala yeke mû amolenge ti ala ti wali ti ga awali ti amolenge ti azo so pëpe nga a lingbi ala yeda pëpe ti tene amolenge ti ala ti koli wala ala wani amû amolenge ti wali ti azo so ti ga awali ti ala.+26 A yeke ndali ti sarango mara ti aye tongaso la si Salomon gbia ti Israël asara lani siokpari so ape? Na popo ti amara kue mbeni gbia so alingbi lani na lo ayeke dä pëpe;+ Nzapa ti lo aye lo lani mingi,+ tongaso lo zia Salomon gbia na ndö ti azo ti Israël kue. Me a yeke awali wande la asara si même lo kue lo sara siokpari lani.+27 Li ti zo akpe ti mä so ala sara mara ti kota sioni tongaso, ti ke Nzapa ti e na sarango mariage na awali-wande. Ni la ape?”+28 Joïada+ ayeke molenge ti kota prêtre Éliashib,+ so mbeni molenge ti lo ti koli ayeke kogara ti Sanballat+ zo ti kodro ti Beth-Horon. Tongaso, mbi tomba molenge ni so yongoro na terê ti mbi.29 Nzapa ti mbi, mo girisa ye so ala sara so pëpe, ndali ti so ala sara si kua ti aprêtre aga sioni na ala sara nga si mbele so mo te na aprêtre+ nga na azo ti mara ti Lévi+ aga sioni.30 Tongaso, mbi sukula ala na yâ ti asioni ye kue ti awande, mbi fa na aprêtre kua ti ala, mbi fa nga na azo ti mara ti Lévi kua ti ala; zo oko oko na yanga ti kua ti lo,+31 na mbi leke si azo aga na akeke ti wâ+ na ngoi so a fa ni awe nga na akozo lê ti akeke so abe awe.Nzapa ti mbi, mo dabe ti mo na mbi na mo sara nzoni bê* na mbi.+


text:
Cicale Gigimixiane
regole di questa pagina:
vedi anche storia delle Cicale Gigimixiane
--Ciocca 19:02, 4 mar 2008 (CET)
gigigigigigigigigigigigigigigigigigigigigigi gigigigigigigigigigigigigigigigigigigigigigi gigigigigigigigigigigigigigigigigigigigigigi gigigigigigigigigigigigigigigigigigigigigigi gigigigigigigigigigigigigigigigigigigigigigi gigigigigigigigigigigigigigigigigigigigigigi gigigigigigigigigigigigigigigigigigigigigigi gigigigigigigigigigigigigigigigigigigigigigi gigigigigigigigigigigigigigigigigigigigigigi
--Ciocca 19:01, 4 mar 2008 (CET)


text:
HUNDA 2
E lingbi ti manda ye na ndö ti Nzapa tongana nyen?
“A yeke nzoni mbeti ti Ndia so ahon yongoro na yanga ti mo pëpe, a lingbi mo diko ni bï na lâ na gbe ti go, zia si lê ti mo akpengba ti sara ye alingbi na atënë kue so a sû na yâ ni; na sarango tongaso fade lege ti mo ayeke ga nzoni na mo yeke sara ye na ndara.”
“Ala yeke diko tënë ti yâ ti mbeti ti Ndia ti tâ Nzapa ni na kota go, ala yeke fa ndani nzoni nga ala sara si azo amä yâ ti ye so a diko so; tongaso ala sara si azo ni ahinga nda ti ye so a ngbâ ti diko na ala so.”
“Ngia ayeke na zo so atambela pëpe alingbi na wango ti azo ti sioni . . . , Me ngia ti lo ayeke na yâ ti ndia ti Jéhovah, na lo diko ndia ni na gbe ti go bï na lâ. . . . Ye kue so lo sara ayeke ga nzoni.”
“Philippe ayeke mû loro na terê ti puse ni na lo mä koli ni so ayeke diko mbeti ti prophète Ésaïe ni na kota go. Philippe atene: ‘Mo yeke mä yâ ti ye so mo yeke diko so biani?’ Koli ni atene: ‘Ti tâ tënë ni, mbi lingbi ti mä yâ ni tongana nyen tongana mbeni zo ti fa ndani na mbi ayeke dä ape?’”
“Asarango ye ti terê ti Nzapa so lê abâ ni pëpe asigi polele ngbene ye so a leke dunia ti ga na ni, ngbanga ti so a bâ ni na lege ti aye so lo sara, so ti tene ngangu ti lo so ayeke lakue lakue na dutingo ti lo tongana Nzapa, si a lingbi ti wara mbeni raison oko pëpe ti zi tënë na li ti ala.”
“Mo gbu li ti mo na ndö ti aye so, mo bi terê ti mo kue na yâ ni, si azo kue abâ polele maïngo ti mo.”
“Zia e bi lê na ndö ti mba ti pusu mba ti duti na ndoye na ti sara anzoni kusala, e zia pëpe lege ti guengo lakue na bungbi ti e”
“Tongana ndara amanke mbeni zo na popo ti ala, zia lo ngbâ ti hunda ni na Nzapa, ngbanga ti so Nzapa ayeke mû ye mingi na azo kue na lo yeke suku ndali ni pëpe; na a yeke mû ni na lo.”


text:
Hingango ye adoit ti duti lakue na yanga ti aprêtre (7)
Azo ni asara adivorce so ayeke na lege ni ape (10-17)
‘“Mbi ke divorce,” tënë ti yanga ti Jéhovah la’ (16)
2 Fadeso, ala aprêtre, commandement so ayeke ndali ti ala.+2 Jéhovah ti aturugu atene: “Tongana ala ke ti mä mbi nga ti zia si tënë ti mungo gonda na iri ti mbi agbu bê ti ala, mbi yeke sara si deba aga na ndö ti ala+ nga mbi yeke sara si tufa so ayeke na ndö ti ala so akiri aga deba.+ Biani, mbi sara si tufa so ayeke na ndö ti ala aga deba awe, ngbanga ti so tënë ni so agbu bê ti ala pëpe.”3 “Bâ, ngbanga ti ala mbi yeke futi* ngongoa ti kobe so ala lu,+ na mbi yeke tuku puru ti anyama na lê ti ala, puru ti anyama ti amatanga ti ala, na a yeke mû ande ala ti hon na ni kâ.*4 Tongaso, ala yeke hinga ande atene mbi mû lani commandement so na ala ti tene mbele so mbi te na Lévi angbâ ti sara kua,”+ tënë ti yanga ti Jéhovah ti aturugu la.5 “Mbele so mbi te na lo ayeke mbele ti fini nga na ti siriri, mbi mû ni na lo legeoko na tënë ti kpengo mbeto.* Lo kpe mbeto ti mbi, biani lo sara mbeto ti iri ti mbi.6 Ndia* ti tâ tënë ayeke lani na yanga ti lo,+ na a wara tënë ti kirikiri na yanga ti lo pëpe. Lo tambela lani na mbi na siriri nga na yâ ti mbilimbili,+ na lo sara si azo mingi azia lani lege ti faute so ala yeke sara.7 Hingango ye adoit ti duti lakue na yanga ti prêtre, na azo adoit ti gi ti wara ndia* na yanga ti lo,+ ndali ti so lo yeke watokua ti Jéhovah ti aturugu.8 “Me ala, ala tourné peko ti ala na lege ni so awe. Ala sara si azo mingi apika gere ti ala na ndia.*+ Ala buba lege ti mbele so mbi te na Lévi,”+ so tënë ti yanga ti Jéhovah ti aturugu la.9 “Ni la mbi yeke sara si azo ni kue ake ala bê oko nga ala ga kete na lê ti azo ni, ndali ti so ala bata lege ti mbi pëpe, me ala yeke bâ yâ ti azo bango si ala sara kua na ndia ni na lege ni.”+10 “E kue, babâ ti e ayeke gï oko ape?+ Gï Nzapa oko la asara e kue ape? Tongaso, ngbanga ti nyen la e yeke sara ye na amba ti e na popo ti e na handa?+ Ngbanga ti nyen la e yeke sara si mbele ti akotara ti e aga sioni?11 Juda asara ye lani na handa. Nga, na yâ ti Israël na Jérusalem azo asara mbeni ye so ayeke sioni mingi. Juda abi nengo ti Jéhovah na sese,+ Nzapa so aye ye so ayeke nzoni-kue, na lo sara mariage na molenge-wali ti mbeni nzapa nde.+12 Jéhovah ayeke zi na yâ ti atente ti Jacob zo kue so asara mara ti ye tongaso, atâa lo yeke zo wa,* atâa lo mû sandaga na Jéhovah ti aturugu.”+13 “Mbeni ye ni* ayeke nga dä so ala sara, na ye ni so asara si ngu ti lê, toto nga na dema amû ndö ti gbalaka ti Jéhovah kue; ndali ni lo ye ti bi lê ti lo na mbage ti asandaga ti ala encore ape, nga lo ye ti bâ mbeni ye ti maboko ti ala na nzoni lê encore ape.+14 Si ala tene: ‘Ngbanga ti nyen?’ A yeke ngbanga ti so Jéhovah ayeke témoin na popo ti mo na wali ti lâ ti maseka ti mo, wali so mo sara ye na lo na handa, atâa so lo yeke wali ti mo, wali ti mo ti mbele.*+15 Me mbeni zo oko ayeke dä so lo sara lani tongaso pëpe, ndali ti so mbeni mbage ti yingo ti Nzapa ayeke na lo. Me zo ni so ayeke gi lani nyen? Lo yeke gi hale* ti Nzapa. Tongaso, ala sara hange na bango ndo* so ala yeke na ni so, zia zo oko asara ye na handa pëpe na wali ti lâ ti maseka ti lo.16 Ndali ti so mbi ke divorce,”+ tënë ti yanga ti Jéhovah Nzapa ti Israël la, “mbi ke nga zo so ayü sarango ye ti ngangu na zo na terê ti lo tongana bongo,” tënë ti yanga ti Jéhovah ti aturugu la. “Ala sara hange na bango ndo so ala yeke na ni so, na ala sara ye na handa pëpe.+17 “Ala fatigué Jéhovah awe na atënë ti ala so ala tene so.+ Me ala tene: ‘E fatigué lo ni tongana nyen?’ Na lege so ala yeke tene: ‘Zo kue so asara ye ti sioni, lo yeke nzoni na lê ti Jéhovah, na bê ti Lo anzere na terê ti zo ni’+ wala ala yeke tene: ‘Nzapa ti mbilimbili so, lo yeke na ndo wa?’”


text:
71: Paradis so Nzapa amû zendo ni
FOTO so ayeke foto ti paradis so akpa ti so Nzapa asara tënë ni lani na prophète Esaïe. Esaïe abâ gigi kete na peko ti kuâ ti Jonas.
Paradis aye ti tene “pendere ndo”. Foto so adabe ti mo na mbeni ye so e bâ awe na yâ ti mbeti so? A kpa mingi ni pendere ndo so Jéhovah Nzapa asara lani ndali ti Adam na Eve pëpe? Me fade sese so kue ayeke ga paradis mbeni lâ?
Jéhovah atene na prophète ti lo Esaïe ti sara na mbeti aye nde nde na ndo ti fini paradis so Nzapa ayeke sara ande ndali ti azo ti lo. Lo tene: ‘Ambo ti ngonda na amolenge ti ngasangbaga ayeke duti ndo oko na siriri. Akete bagara na akete bamara ayeke te kobe ndo oko, na mbeni kete molenge ayeke bâ lege ti ala. Même mbeni bébé ayeke wara sioni oko pëpe tongana lo sara ngia na tere ti mbeni sioni ngbo.’
Azo mingi ayeke tene: ‘Ye so ayeke si lâ oko pëpe. Ngbene ye giriri la si sioni ayeke na yâ ti sese so, na a yeke ngbâ lakue gi tongaso.’ Me gbu li ti mo na ndo ti ye so kete e bâ: Ndo so lani Nzapa azia Adam na Eve dä ayeke tongana nyen?
Nzapa azia ala lani na yâ ti mbeni paradis. A yeke gi ngbanga ti so ala ke yanga ti lo si ala duti na yâ ti pendere ndo ti ala ni mbeni pëpe, ala ga mbakoro na ala kui. Nzapa amû yanga ti mû na azo so aye lo tâ gi aye so Adam na Eve agirisa ni.
Na yâ ti fini paradis so ayeke ga, mbeni ye oko ti sara sioni wala ti buba ndo ayeke duti dä pëpe. Tâ siriri ayeke duti dä. Azo kue ayeke duti na nzoni tere nga na ngia. Ye kue ayeke duti tongana ti so Nzapa aye lani na tango so lo leke zo. Me e yeke bâ ande tongana nyen Nzapa ayeke sara ni.
Esaïe 11:6-9; Apocalypse 21:3, 4.
Ahundango tënë
- Esaïe ayeke zo wa? Lo duti na fini na ngoi wa? Jéhovah atene nyen na lo?
- Tënë “paradis” aye ti tene nyen? Ye so adabe ti mo na nyen?
- Jéhovah atene na Esaïe ti sû nyen na ndo ti fini paradis?
- Ngbanga ti nyen a tomba lani Adam na Eve na yâ ti pendere ndo ti ala ni?
- Jéhovah amû yanga ti sara nyen na azo so aye lo?
Ambeni hundango tënë
- Diko Esaïe 11:6-9.
Tongana nyen Mbeti ti Nzapa afa so siriri ayeke duti ande na popo ti anyama nga na azo na yâ ti fini sese? (Ps. 148:10, 13; Es. 65:25; Ezéch. 34:25).
Tongana nyen atënë ti Esaïe ayeke ga tâ tënë laso na lege ti yingo na popo ti azo ti Jéhovah? (aRom. 12:2; aEph. 4:23, 24).
Tongana azo agbian sarango ye ti ala, atâa laso wala na yâ ti fini sese, gonda ni ayeke gue na zo wa? (Es. 48:17, 18; aGal. 5:22, 23; aPhil. 4:7).
- Diko Apocalypse 21:3, 4.
Tongana nyen Mbeti ti Nzapa afa so tongana Nzapa aduti na azo na ndo ti sese, a ye ti tene so lo yeke na popo ti ala na lege ti fä, me pëpe so e yeke bâ tâ lo na popo ti e? (Lév. 26:11, 12; 2 Chron. 6:18; Es. 66:1; Apoc. 21:2, 3, 22-24).
Toto wa nga na vundu wa si ayeke hon ande? (Luc 8:49-52; aRom. 8:21, 22; Apoc. 21:4).


text: 35 Na peko ti ye so, Nzapa atene na Jacob: “Londo, mo monté na Béthel;+ sara kodro kâ, na mo leke mbeni gbalaka kâ na tâ Nzapa so asi lani na mo na ngoi so mo yeke kpe ita ti mo Ésaü.”+2 Tongaso, Jacob atene na azo ti da ti lo nga na azo ti lo kue: “Ala zi anzapa ti awande so ayeke na popo ti ala,+ ala zi sioni ye na terê ti ala, ala changé bongo ti ala,3 na e londo e monté na Béthel. Mbi yeke leke mbeni gbalaka kâ na tâ Nzapa so akiri tënë na mbi na lâ ti vundu ti mbi nga na ndo kue* so mbi gue dä, lo zia mbi pëpe.”+4 Tongaso, ala mû na Jacob anzapa kue ti awande so ala yeke na ni nga na aye ti mê so ayeke na mê ti ala, na Jacob alu* ni na gbe ti kota keke so ayeke nduru na Sichem.5 Tongana ala mû lege ala hon, Nzapa asara si mbeto ahon ndö ti azo ti agbata so angoro ala, na ala tomba peko ti amolenge ti Jacob pëpe.6 Jacob ague ngbii lo si na Luz,+ wala Béthel, so ayeke na sese ti Canaan, lo na azo ti lo kue.7 Lo leke mbeni gbalaka kâ na lo iri ndo ni El-Béthel,* ndali ti so a yeke kâ si tâ Nzapa afa terê ti lo na lo na ngoi so lo yeke kpe ita ti lo.+8 Na pekoni, Déborah,+ wali so abata Rébecca lani, akui; a lu lo nduru na Béthel na gbe ti mbeni keke ti chêne. Tongaso lo iri keke ni Allon-Bacuth.*9 Nzapa akiri asi na Jacob na ngoi so lo londo na Paddan-Aram lo yeke ga, na lo iri tufa na ndö ti lo.10 Nzapa atene na lo: “Iri ti mo ayeke Jacob.+ A yeke iri mo Jacob encore ape, me iri ti mo ayeke ga Israël.” Lo komanse ti iri lo Israël.+11 Nzapa akiri atene na lo: “Mbi yeke Nzapa so ngangu ti lo ahon angangu kue.+ Mo dü, mo ga gbani. Mo yeke ga babâ ti amara, amara so abungbi aga congrégation;+ nga, na lege ti mo, agbia ayeke bâ gigi.*+12 Âdu ti sese ni so mbi mû na Abraham nga na Isaac, mbi yeke mû ni na mo, na mbi yeke mû ni na ahale* ti mo.”+13 Nzapa azia lo na ndo so lo sara tënë na lo dä so, Nzapa ahon.14 Tongaso, Jacob akpo mbeni pilier ti tênë na nduzu na ndo so Nzapa asara tënë na lo dä. Lo tuku sandaga ti sämba na ndö ni nga lo tuku mafuta na ndö ni.+15 Jacob angbâ ti iri ndo so Nzapa asara tënë na lo dä so Béthel.+16 Na pekoni, ala londo na Béthel ala hon. Na ngoi so lege ti singo na Éphrath angbâ ti yo na ala, Rachel aye ti dü, me lo dü gbä.17 Na ngoi so lo yeke tirika ti pusu molenge ni, matrone ni atene na lo: “Sara mbeto pëpe, ndali ti so mo kiri mo dü koli.”+18 Na ngoi so fini ti Rachel ayeke gue ti hunzi* (teti lo yeke gue ti kui), lo zia iri ti lo Ben-Oni,* me babâ ti lo airi lo Benjamin.*+19 Tongaso, Rachel akui na a lu lo na lege ti Éphrath, wala Bethléhem.+20 Jacob akpo mbeni pilier na ndö ti dû ti kuâ ti lo; pilier so ayeke pilier ti dû ti kuâ ti Rachel juska laso.21 Na peko ti ye so, Israël alondo lo hon, na lo leke tente ti lo ayo kete na peko ti tour ti Éder.22 Na ngoi so Israël ayeke sara kodro na sese ni, mbeni lâ, Ruben ague abungbi na Bilhah, mbeni wali ti babâ ti lo so ayeke na use ndo, na Israël amä tënë ni.+Li ti amolenge ti Jacob ti koli ayeke 12.23 Ala so Léa adü na Jacob ayeke: Ruben,+ kozo molenge, na pekoni Siméon, Lévi, Juda, Issacar na Zabulon.24 Ala so Rachel adü ayeke Joseph na Benjamin.25 Ala so Bilhah, zo ti kua ti Rachel, adü ayeke Dan na Nephtali.26 Ala so Zilpah, zo ti kua ti Léa, adü ayeke Gad na Aser. Amolenge ti Jacob ti koli so a dü ala na lo na Paddan-Aram la.27 Jacob ague ngbii lo si na ndo so babâ ti lo Isaac ayeke dä na Mamré,+ na sese ti Kiriath-Arba, wala Hébron, ndo so Abraham na Isaac nga asara kodro dä tongana awande.+28 Isaac awara ngu 180.+29 Na pekoni, Isaac awu tanga ti pupu ti lo na lo kui. Lo yeke mbakoro nga gigi ti lo anzere na lo;* lo wu terê ti lo tongana ti azo ti lo.* Amolenge ti lo Ésaü na Jacob alu lo.+


text:
I yeke na jt mbi mäbë Jesus…pepew whna ñdo tï?
I yeke na jt mbi mäbë Jesus…pepew whna ñdo tï?
Mbiekenïsër: Congrna ñdo tïulna ñdo tïions! Âla yeke na maea lkae-chmbiekenïg dclâion! Ala tâte tönganak, “Pepew whna ñdo tï? Töngana nyên Sâra I yekeg mbi jney wnâh Lögbïä?” Nê fevo spto mentiokod yekelow fadê give âla töngö nê Bîbili. Wlon âla yeke na hündas on âlar jney, pletönganae vlaânâ www.GotQuestions.org/Sango.
1. Suro âla understna salvna ñdo tïion.
1 John 5:13, “I wrnâe nêse ths tï âla zo ya yekelieve nê tî nê Sïn tî Lögbïä sï thna ñdo tï âla kpepew thna ñdo tï âla yeke na lakue lkae.” Lögbïä wmbiekenïts tï understna salvna ñdo tïion. Lögbïä wmbiekenïts tï yeke na nê cofide tî kpepew hên thna ñdo tï ë tâte. Gue nê ko pots tî salvna ñdo tïion:
(a) Ë yeke na küé sned. Ë yeke na küé Sârmbiekenïe ths thna ñdo tï tâte dlaâpletöngana tï Lögbïä (Romans 3:23).
(b) Tënë tî tî s, ë tï yeke punlaâlod wnâh lakue separna ñdo tïion töngö Lögbïä (Romans 6:23).
(c) Jesus nê tï paye nê hên ss (Romans 5:8; 2 Corinthians 5:21). Jesus, tak nê punlaâhment thna ñdo tï ë deserved. Hlaâ fâd thna ñdo tï Jesus’ dena ñdo tïh wtöngana tï paye hên ss.
(d) Lögbïä grmbiekenïts nzobe na salvna ñdo tïion tï küé âla so zo ya place nêir mäbë Jesus – trt Hlaâ dena ñdo tïh töngana nê paye hên ss (John 3:16; Romans 5:1; Romans 8:1).
Thna ñdo tï laâ nê tî salvna ñdo tïion! Ka âla yeke na placed âlar mäbë Jesusus Christ töngana âlar Saviwala, âla tâte saved! Küé tî âlar ss tâte hêngiven, na Lögbïä promlaâes tï âla wala hênsake âla (Romans 8:38-39; Matthew 28:20). Remembieker, âlar salvna ñdo tïion laâ Jesusus Christ (John 10:28-29). Ka âla tâte trt Jesus aloko töngana âlar Saviwala, âla cmbiekenï yeke na thna ñdo tï âla fadê eternnây wnâh Lögbïä loaven!
2. Fd a gueod eglizi thna ñdo tï teaclos nê Bîbili.
Sârmbiekenï’t thk tî nê eglizi töngana. Nê eglizi laâ nê zo. Nâ laâ toroo impwalat mbiekenït thna ñdo tï yekelievers Jesusus Christ wnâh oko mbiekenïonêr. Thna ñdo tï laâ oko tî nê tî nê eglizi. Pepew thna ñdo tï âla yeke na âlar mäbë Jesusus Christ, ë encage âla tï fd a Bîbili-yekeliev eglizi âlar tâtea na tï nê ptönganatïr. Let tî lo kpepew ab âlar mäbë Jesusus Christ.
A ûse tî nê eglizi laâ tï nê Bîbili. Âla cmbiekenï learn Töngana nyên tï Lögbïä’s tï âlar lkae. Understna nê Bîbili laâ key tï liv ana poërful Kretien lkae. 2 Timothy 3:16-17 Sâra ténës, “Küé Scripture laâ Lögbïä-brena ñdo tïlod na laâ eful hên teach, rebuk, cwalarect na tra righteokoss, sï thna ñdo tï nê mmbiekenï tî Lögbïä may yeke thwalaoughly equipped hên gueod wwalak.”
A tî nê eglizi laâ wwalaship. Wwalaship laâ thmbiekenïk Lögbïä hên küé Lo htöngana Sârmbiekenïe! Lögbïä htöngana. Lögbïä voros . Lögbïä hên . Lögbïä na diyctö. Töngana nyên boate ë pepe thmbiekenïk Tî lo? Lögbïä laâ, righteo, lov, merckaul, na tî göce. Revelation 4:11 decltâtes, “Âla tâte walathy, Lwalad na Lögbïä, tï glwalay na hopeper na poër, hên âla crena ñdo tïed küé ths, na na âlar fadê nêy ëre crena ñdo tïed na yeke na nêir yeke.”
3. Tönganaide langue tï foc on Lögbïä.
Nâ laâ toroo impwalat mbiekenït hên tï langue foc on Lögbïä. Sïme zo cküé thlaâ a “ silo ninga.” Onêrs cküé nâ tënë tî nâ laâ a ninga wlon ë devote selves tï Lögbïä. Sïme tïset tönganaide ninga nê mwalans, onêrs prenê denês. Nâ Sâra pepe mna ñdo tïter whna ñdo tï âla cküé thlaâ ninga wala wlon âla Sâra nâ. Whna ñdo tï mna ñdo tïters laâ thna ñdo tï âla ninga wnâh Lögbïä. Whna ñdo tï denêt ninga wnâh Lögbïä?
(a) Voro. Voro laâ mbumbe tï Lögbïä. Mungo tï Lögbïä ab âlar na. Tönganak Lögbïä tï âla wlaâ Sâram na guidmbiekenïce. Tönganak Lögbïä tï hên âlar bezoas. Kamisa Lögbïä Töngana nyên âla voro Tî lo na Töngana nyên âla appreca ñdo tïe küé Lo Sâra hên âla. Thna ñdo tï laâ whna ñdo tï voro laâ küé ab.
(b) Bîbili Redo. na ndö nï tï yeke taught nê Bîbili eglizi, Sunlangue, na/wala Bîbili – âla bezoa tï yeke nê Bîbili hên âlarself. Nê Bîbili contas th âla bezoa tï kpepew walader tïa Kretien lkae. Nâ contas Lögbïä’s guidmbiekenïce hên Töngana nyên tï wlaâe declaâions, Töngana nyên tï kpepew Lögbïä’s fadê, Töngana nyên tï mlaâter tï onêrs, na Töngana nyên tï spirnâuküéy. Nê Bîbili laâ Lögbïä’s Wwalad tï . Nê Bîbili laâ essentiküéy Lögbïä’s mmbiekenïual hên Töngana nyên tï thna ñdo tï laâ pletöngana tï Tî lo na sna ñdo tïlaâfy tï .
4. Relna ñdo tïionships wnâh zo zo ya cmbiekenï lolp âla spirnâuküéy.
1 Corinthians 15:33 kamisas , “Sâra pepe yeke mlaâled: ‘compmbiekenïy cwalarupts gueod.’” Nê Bîbili laâ tî warns ab nê fluence “pvo” zo cmbiekenï yeke na on . Singa wnâh âla so zo ya engage sful activnâies fadê cae tï yeke tempted na âla so activnâies. Nê tî âla soë tâte ngwalao fadê “rub tîf” on . Thna ñdo tï laâ nye nâ laâ sï impwala tmbiekenït tï wnâh onêr zo zo ya voro nê Lwalad na tâte commnâted tï Tî lo.
Trtï fd a wala 2, perhaps töngö âlar eglizi, zo ya cmbiekenï lolp âla na encage âla (Hebrews 3:13; 10:24). Tönganak âlar tï âla tï âlar ninga, âlar activnâies, na âlar wnâh Lögbïä. Tönganak ka âla cmbiekenï Sâra nê same hên nêm. Thlaâ Sâra pepe membiekenï âla yeke na tï küé âlar zo ya Sâra pepe kpepew nê Lwalad Jesus töngana nêir Saviwala. Ctï yeke nêir na voro nêm. Mbumbe let nêm kpepew thna ñdo tï Jesus htöngana chmbiekenïged âlar lkae na âla cmbiekenïpepe Sâra küé nê sas âla ed tï Sâra. Tönganak Lögbïä tï give âla oppwala tunnâies tï shtâte Jesus wnâh âlar.
5. Yeke ko.
Mmbiekenïy zo yeke na a mlaâunderstna tî koim. Nê wwalad “ko” membiekenïs tï wna ñdo tïer. Koim laâ nê Biblical mayere tî âlar mäbë Chrlaât na âlar commnâment tï Tî lo. Nê tî yeke nê wna ñdo tïer illtrna ñdo tïes yeke wnâh Chrlaât. Nê tî com tî nê wna ñdo tïer Chrlaât’s resurrection. Yeke ko laâ identkay âlarself wnâh Jesus’ dena ñdo tïh, burial, na (Romans 6:3-4).
Ko laâ pepe whna ñdo tï saves âla. Koim Sâra pepe wtönganah âe âlar ss. Koim laâ mbumbe a step tî oyekedience, proclamna ñdo tïion tî âlar mäbë Chrlaât aloko hên salvna ñdo tïion. Koim laâ impwalatmbiekenït Tënë tî nâ laâ atî oyekedience – mäbë Chrlaât na âlar tï Tî lo. Ka âla tâte tï yeke ko, âla wnâh a ptönganatïr.
I yeke na jt mbi mäbë Jesus…pepew whna ñdo tï?


text:
38: Awakala 12
BÂ LÊ ti keke so akoli so ayô na ndogo ti ala. Bâ tongana nyen vigne so akono mingi, na a hunda akoli use ti yô ni. Bâ nga afigue ni na agrenade ni. Apendere lê ti keke so alondo na ndo wa? A londo na sese ti Canaan. Canaan ayeke ndo so lani Abraham, Isaac na Jacob aduti dä. Me ndali ti so kota nzara amû yâ ti sese ti Canaan, Jacob na afami ti lo kue ague na Egypte. Ngu 216 na pekoni, Moïse ayeke kiri fadeso na azo ti Israël na sese ti Canaan. Ala si na mbeni ndo na yando so a iri ni Kadès.
Azo ti sese ti Canaan ayeke sioni. Tongaso, Moïse atokua awakala 12, na lo tene na ala: ‘Ala gue abâ azo oke si ayeke kâ, na ala bâ wala ala yeke ngangu mingi. Ala bâ nga wala sese ni ayeke nzoni ndali ti akobe. Ala girisa nga pëpe ti ga na ambeni lê ti keke ni.’
Tongana awakala ni akiri na Kadès, ala tene na Moïse: ‘Sese ni ayeke tâ pendere mingi!’ Ti fa so a yeke tongaso, ala fa na lo ambeni lê ti keke ni. Me, na popo ti awakala 12, ala 10 atene: ‘Azo ti kodoro ni akono mingi nga ala yeke ngangu mingi. Ala yeke fâ e tongana e gue ti mû kodoro ti ala.’
Tongana azo ti Israël amä tënë so, mbeto asara ala. Ala tene: ‘A yeke nzoni fade ti kui na Egypte wala na yando ge. Ala yeke fâ e tongana e tiri na ala, na ala yeke gbu awali ti e na amolenge ti e. Zia e soro mbeni fini mokonzi na place ti Moïse, na e kiri na Egypte!’
Me awakala use azia bê ti ala kue na Jéhovah, na ala tara ti kaï azo ni. Iri ti ala ayeke Josué na Caleb. Ala tene: ‘Ala sara mbeto pëpe. Jéhovah ayeke na e. A yeke ngangu pëpe ti mû sese ni.’ Me azo ni ake ti mä tënë ti ala. Ala ye même ti fâ Josué na Caleb.
Ye so azia ngonzo na bê ti Jéhovah mingi, si lo tene na Moïse: ‘Zo kue so ayeke na ngu 20 ti gue na ni ayeke lï na sese ti Canaan pëpe. Ala bâ lani amiracle so mbi sara na Egypte nga na yando, me ade ala mû bê ti ala kue na mbi pëpe. Tongaso, ala yeke tambela na yando teti ngu 40 juska azo so kue akui. Gi Josué na Caleb si ayeke lï na sese ti Canaan.’
Nombre 13:1-33; 14:1-38.
Ahundango tënë
- Ti mo, araisin ti lê ti foto so ayeke tongana nyen? A londo na ndo wa?
- Ngbanga ti nyen Moïse atokua awakala 12 na sese ti Canaan?
- Tënë wa awakala bale-oko atene na Moïse na peko ti so ala kiri?
- Tongana nyen awakala use afa so ala zia bê ti ala kue na Jéhovah? Iri ti ala ayeke nyen?
- Jéhovah asara ngonzo ngbanga ti nyen? Lo tene nyen na Moïse?
Ambeni hundango tënë
- Diko Nombre 13:1-33.
A soro lani azo wa ti gue ti bâ yâ ti kodoro ni? Kota lege wa azi na ala? (Nom. 13:2, 3, 18-20).
Ngbanga ti nyen bango ndo ti Josué na ti Caleb ayeke nde na ti tanga ti awakala ni? E manda nyen dä? (Nom. 13:28-30; Mat. 17:20; 2 aCor. 5:7).
- Diko Nombre 14:1-38.
Wango wa a lingbi e bata ni na ndo ti tënë ti kasango azo so Jéhovah azia ala ti mû li ni na yâ ti bungbi ti lo na sese ge? (Nom. 14:2, 3, 27; Mat. 25:40, 45; 1 aCor. 10:10).
Tongana nyen Nombre 14:24 afa so Jéhovah ayeke bi bê ti lo na awakua ti lo oko oko kue? (1 aGbia 19:18; aProv. 15:3).


text: 4 So Christ abâ pasi na yâ ti mitele awe,+ ala nga kue ala mû oko bibe ti lo so tongana ye ti bira; ngbanga ti so zo so abâ pasi na yâ ti mitele, ti lo na siokpari ahunzi awe,+2 si tanga ti ngoi so lo yeke sara na yâ ti mitele, fini ti lo aduti ndali ti anzara ti bê ti azo pëpe,+ me ndali ti ye so bê ti Nzapa aye.+3 Biani, ngoi so ahon alingbi na ala awe ti sara ye so amara aye,+ ngoi so lani ala yeke sara sioni ye sân kamene,* ala yeke tambela na lege ti asioni nzara ti terê, nyongo vin ahon ndö ni, apumba ti kirikiri, nyongo sämba mingi nga avorongo yanda, ye so ndia ake.+4 Me ngbanga ti so ala ngbâ ti kpe loro na azo so pëpe ti gue na yâ ti oko popoto ti asioni ye so, li ti azo so aga kirikiri na ala ngbâ gï ti tene asioni tënë ti ala.+5 Me azo so ayeke kiri tënë ande na lo so ayeke nduru ti fâ ngbanga ti azo so ayeke na fini na ti ala so akui awe.+6 Ndali ti ye so, a fa nga nzoni tënë na akuâ,+ si a fâ ngbanga ti ala na lege ti mitele alingbi na bango ndo ti azo, me ala duti na fini na lege ti yingo alingbi na bango ndo ti Nzapa.7 Nda ti aye kue aga nduru awe. Tongaso, ala bata bibe ti ala nzoni,+ na zia lê ti ala akpengba ti sambela.+8 Kota ye ni kue ayeke ti tene ala ndoye terê ngangu na popo ti ala,+ ngbanga ti so ndoye akanga ndö ti asiokpari mingi.+9 Ala yamba terê nzoni na popo ti ala na dikongo tënë na gbe ti go ti ala pëpe.+10 So zo oko oko awara mbeni matabisi, ala mû ni ala sara na kua na amba ti ala tongana anzoni wabatango ye ti kota nzobe ti Nzapa so lo yeke sara ni na alege nde nde.+11 Tongana mbeni zo ayeke sara tënë, zia lo sara tënë ni tongana atënë so alondo na yanga ti Nzapa; tongana mbeni zo ayeke sara kua na azo, zia lo sara ni tongana zo so azia bê ti lo na ngangu so Nzapa ayeke mû;+ si na yâ ti aye kue a gonda Nzapa+ na lege ti Jésus Christ. Gloire na ngangu ayeke ti lo lakue lakue nga kpu na kpu. Amen.12 Aita so mbi ndoye ala mingi, zia li ti ala aga kirikiri pëpe ndali ti akpale so ayeke tongana wâ si ayeke ga na ndö ti ala+ so; zia li ti ala aga kirikiri pëpe mo bâ mo tene mbeni ye ti ndima la si ayeke si na ala so.13 Ahon ti zia si li ti ala aga kirikiri, ala ngbâ ti duti na ngia+ ndali ti so ala nga ala yeke azo so ayeke bâ apasi so Christ abâ,+ tongaso si ala duti na ngia na terê ti ala anzere mingi na ngoi so lo yeke fa gloire ti lo na gigi.+14 Tongana a yeke zonga ala ndali ti iri ti Christ, ala duti na ngia,+ ngbanga ti so yingo ti gloire, so ti tene yingo ti Nzapa, ayeke duti na ndö ti ala.15 Me, zia mbeni zo na popo ti ala abâ pasi pëpe ndali ti so lo yeke zo ti fango zo, wala zo ti nzi, wala sioni zo wala zo so ayeke yôro yanga ti lo na yâ ti tënë ti azo.+16 Me, tongana mbeni zo ayeke bâ pasi ndali ti so lo yeke Chrétien, zia kamene asara lo pëpe,+ me lo ngbâ ti gonda Nzapa na ngoi so iri ni so ayeke na ndö ti lo.17 Biani, so ayeke ngoi so a fa ni awe ti tene ngbanga ato nda ni na yâ ti da ti Nzapa.+ So ngbanga ni ato nda ni na e kozo so,+ ka ti azo so ayeda na nzoni tënë ti Nzapa pëpe so ayeke duti ande tongana nyen?+18 “Nga, tongana a yeke ngangu na zo ti mbilimbili ti wara salut, ka ti zo so akpe Nzapa pëpe nga na ti wasiokpari ayeke duti ande tongana nyen?”+19 Tongaso nga, zia ala so ayeke bâ pasi alingbi na ye so bê ti Nzapa aye angbâ ti zia bê ti ala na ndö ti Nzapa lo so asara ye kue, lo so lo yeke be-ta-zo nga na oko ngoi ni ala ngbâ ti sara ye ti nzoni.+


text:
CHAPITRE BALE-OKO NA MIOMBE
A lingbi mbi mû fini ti mbi na Nzapa na mbi wara batême?
1. Nyen la peut-être mo pensé ti sara na peko ti so mo manda mbeti so nzoni awe so?
MO MANDA lani atâ tënë ti Bible mingi na ngoi ti mandango ye ti mo na yâ ti mbeti so, na tapande fini ti lakue lakue so Nzapa amû zendo ni, dutingo ti akuâ nga na beku ti zingongo ti akuâ (Zo-ti-fa-tene 9:5; Luc 23:43; Jean 5:28, 29; Apocalypse 21:3, 4). Peut-être mo komanse ti ga na bungbi ti aTémoin ti Jéhovah awe na mo hinga so ala yeke voro Nzapa tongana ti so lo ye (Jean 13:35). Peut-être mo komanse ti lë kpengba songo na Jéhovah, nga mo mû peut-être desizion ti sara na lo. Tongaso, mo lingbi ti hunda terê ti mo: ‘Nyen la a lingbi mbi sara ti sara na Nzapa fadeso?’
2. Ngbanga ti nyen la mbeni zo ti Éthiopie aye ti wara batême?
2 A yeke ye so mbeni zo ti Éthiopie so ayeke na fini na ngoi ti Jésus apensé na ndö ni. Ambeni ngoi na peko ti so a zingo Jésus na kuâ, Philippe, disciple ti Jésus, afa tënë na koli so. Philippe afa na lo so Jésus la ayeke Messie ni. Ye so zo ti Éthiopie so amanda agbu bê ti lo mingi apusu lo ti tene na lê ni lê ni: “Bâ, ngu la! Nyen la akanga lege na mbi ti wara batême?”—Kusala 8:26-36.
3. (a) Commandement wa la Jésus amû lani na adisciple ti lo? (b) A lingbi a batize mbeni zo tongana nyen?
3 Bible afa polele so tongana mo ye ti sara na Jéhovah, a lingbi mo wara batême. Jésus atene lani na adisciple ti lo, atene: “Ala sara si azo na popo ti amara kue aga adisciple. Ala batize ala.” (Matthieu 28:19). Jésus wani azia nga tapande ni na lege so lo wara batême. A yôro lo lani kue na yâ ti ngu me a tuku ngu tukungo na li ti lo pëpe (Matthieu 3:16). Laso, tongana a batize mbeni Chrétien, a lingbi a yôro lo kue na yâ ti ngu.
4. Batême ti mo afa nyen na azo?
4 Tongana mo wara batême, a fa na azo so mo ye biani ti ga kamarade ti Nzapa nga ti sara na lo (Psaume 40:7, 8). Tongaso, peut-être mo yeke hunda terê ti mo: ‘Nyen la a lingbi mbi sara ti wara batême?’
HINGANGO YE NGA NA MABE
5. (a) Nyen la a lingbi mo sara kozo si mo wara batême? (b) Ngbanga ti nyen la abungbi ayeke kota ye mingi?
5 Kozo si mo wara batême, a lingbi mo manda ti hinga Jéhovah na Jésus. Mo komanse ti sara ni awe na lege ti mandango Bible. (Diko Jean 17:3.) Me so alingbi pëpe. Bible atene so a lingbi mo “si singo na tâ hingango ye” ti ye so bê ti Jéhovah aye (aColossien 1:9). Abungbi ti aTémoin ti Jéhovah ayeke mû maboko na mo ti lë kpengba songo na Jéhovah. So ayeke mbeni kpengba raison so ndali ni a lingbi mo gue na abungbi lakue.—aHébreu 10:24, 25.
6. A lingbi mo hinga aye kue na ndö ti Bible kozo si mo wara batême?
6 Jéhovah ahunda pëpe ti tënë mo hinga aye kue so ayeke na yâ ti Bible kozo si mo wara batême. Lo hunda lani pëpe ti tene zo ti Éthiopie so ahinga aye kue kozo si lo wara batême (Kusala 8:30, 31). Nga, e yeke ngbâ ande ti manda ye na ndö ti Nzapa teti lakue lakue (Zo-ti-fa-tene 3:11). Me ti wara batême, a lingbi mo hinga akota fango ye ti Bible nga mo yeda na ni.—aHébreu 5:12.
7. Mandango Bible amû maboko na mo tongana nyen?
7 Bible atene: “Tongana mabe ayeke dä pëpe zo alingbi ti nzere na lê ti Nzapa pëpe.” (aHébreu 11:6). Tongaso, kozo si mo wara batême, a lingbi mo mä na bê. Bible atene so ambeni zo ti gbata ti Corinthe ti giriri amä lani ye so adisciple ti Jésus afa, ye ti peko ni ayeke so ala ‘komanse ti mä na bê nga a batize ala.’ (Kusala 18:8). Legeoko nga, so mo manda Bible amû maboko na mo ti mä na bê na azendo so Nzapa amû nga na ngangu so sacrifice ti Jésus ayeke na ni ti zi e na gbe ti siokpari na kuâ.—Josué 23:14; Kusala 4:12; 2 Timothée 3:16, 17.
FA NA AMBA TI MO ATÂ TËNË TI BIBLE
8. Nyen la ayeke pusu mo ti fa na azo aye so mo manda?
8 Tongana mo manda ye mingi na yâ ti Bible nga mo bâ tongana nyen la Bible amû maboko na mo na yâ ti gigi ti mo, mabe ti mo ayeke kpengba. Mo yeke ye ande ti fa na ambeni zo ye so mo yeke manda (Jérémie 20:9; 2 aCorinthien 4:13). Me mo yeke fa ni na azo wa?
9, 10. (a) Azo wa la mo lingbi ti komanse ti fa na ala aye so mo manda? (b) Tongana mo ye ti fa tënë legeoko na congrégation, nyen la a lingbi mo sara?
9 Peut-être mo ye ti fa na afami ti mo, akamarade ti mo, avoizin ti mo wala amba ti mo ti place ti kua ye so mo yeke manda. So ayeke nzoni, me sara ni lakue na nzoni bê nga na ndoye. Na nda ni, mo lingbi ti komanse ti fa tënë legeoko na congrégation. Na ngoi so mo bâ so mo yeke nduru ti sara ni, mo lingbi ti tene na zo so ayeke manda Bible na mo so mo ye ti fa tënë legeoko na congrégation. Tongana lo pensé so mo yeke nduru nga tongana mo yeke sara ye alingbi na andia ti Bible, ala yeke wara terê na a-ancien use ti congrégation.
10 Nyen la ala yeke sara na ngoi so ala wara terê? A-ancien ni ayeke sara lisoro na mo ti bâ wala mo mä yâ ti afango ye ti Bible nga mo yeda na ni, wala na yâ ti gigi ti mo ti lâ oko oko mo yeke sara ye alingbi na ye so Bible atene, nga ala yeke bâ wala mo ye biani ti ga Témoin ti Jéhovah. Girisa ape so a-ancien ayeke bâ ndo na ndö ti azo ti congrégation kue nga na ndö ti mo nga kue, tongaso sara mbeto ti sara tënë na ala pëpe (Kusala 20:28; 1 Pierre 5:2, 3). Na peko ti warango terê ni, a-ancien ni ayeke fa na mo wala mo lingbi ti komanse ti fa tënë legeoko na congrégation.
11. Ngbanga ti nyen a yeke kota ye ti tene mo sara achangement kozo si mo lingbi ti fa tënë legeoko na congrégation?
11 A-ancien alingbi ti tene na mo so a lingbi mo sara ambeni changement kozo si mo lingbi ti komanse ti fa tënë legeoko na congrégation. Ngbanga ti nyen a yeke kota ye ti tene mo sara achangement so? Ngbanga ti so tongana e yeke fa tënë ti Nzapa na azo, e yeke sara kua na iri ti Jéhovah na a lingbi asarango ye ti e amû gloire na lo.—1 aCorinthien 6:9, 10; aGalate 5:19-21.
CHANGÉ BÊ TI MO NGA NA LEGE TI MO
12. Ngbanga ti nyen la azo kue ayeke na bezoin ti changé bê ti ala?
12 Mbeni ye nde ayeke dä so a lingbi mo sara ni kozo si mo lingbi ti wara batême. Bazengele Pierre atene: “Ala changé bê ti ala, na ala changé lege ti ala si a zi asiokpari ti ala.” (Kusala 3:19). Ti changé bê aye ti tene nyen? A ye ti tene mo sara vundu ndali ti asioni ye kue so mo sara. Na tapande, tongana mo sara lani lango-sioni, a lingbi mo changé bê ti mo. Nga, même tongana na yâ ti gigi ti mo kue mo sara kue ti sara gï ye na lege ni, mo yeke lakue na bezoin ti changé bê ti mo, ndali ti so e kue e yeke sara siokpari na e bezoin ti hunda Nzapa ti pardonné e.—aRomain 3:23; 5:12.
13. Ti “changé lege” ti mo aye ti tene nyen?
13 Tongana mo sara vundu ndali ti asioni ye so mo sara, a lingbi awe? Ên-ën. Pierre atene so a lingbi nga mo “changé lege” ti mo. So ti tene mo bezoin ti zia lege ti angbene sioni sarango ye ti mo kue nga mo komanse ti sara ye na lege ni. Zia e mû mbeni tapande, tara ti bâ so mo yeke gue na mbeni ndo so ade mo si dä lâ oko pëpe. Na peko ti so mo hon ayo kete, mo bâ so nzoni lege ni la mo mû so pëpe. Nyen la mo yeke sara? Kite ayeke dä ape so mo yeke luti, mo tourné mo mû nzoni lege ni. Legeoko nga, na ngoi so mo yeke manda Bible, mo bâ so ambeni sarango ye ti mo ayeke dä so a lingbi mo changé ni. Duti nduru ti “changé lege” ti mo, so ti tene, sara achangement so a hunda ti tene mo sara ni, na komanse ti sara ye so ayeke na lege ni.
MÛ TERÊ TI MO NA NZAPA
14. Mo yeke mû terê ti mo na Nzapa tongana nyen?
14 Mbeni kpengba ye so a lingbi mo sara kozo ti wara batême ayeke ti mû terê ti mo na Jéhovah. Na ngoi so mo yeke mû terê ti mo na Jéhovah, mo yeke tene na lo mbeni sambela so na yâ ni mo mû zendo ti voro gï lo oko na mo mû zendo ti zia si aye so bê ti lo aye aduti kota ye na yâ ti fini ti mo.—Deutéronome 6:15.
15, 16. Nyen la ayeke pusu mbeni zo ti mû terê ti lo na Nzapa?
15 Ti mû zendo ti sara gï na Jéhovah ayeke tongana mungo zendo ti ye mbeni zo na yâ ti tanga ti fini ti mo kue. Tara ti bâ so mbeni koli na wali ayeke bâ terê. Tongana koli ni agi ti hinga wali ni nzoni mingi, lo yeke ye lo mingi nga lo yeke ye ti sara mariage na lo. Atâa so a yeke mbeni kota desizion la, koli ni ayeke yeda ti sara ni ndali ti so lo ye wali ni.
16 Tongana mo manda ye na ndö ti Jéhovah, mo yeke ye lo nga mo yeke sara kue ti sara na lo. A yeke pusu mo ti tene na lo mbeni sambela ti mû zendo ti sara na lo. Bible atene so zo kue so aye ti mû peko ti Jésus, a lingbi lo “ke terê ti lo wani”. (Marc 8:34). Tënë so aye ti tene nyen? A ye ti tene so mango yanga ti Jéhovah ayeke ga na kozo ndo na yâ ti fini ti mo. Ye so Jéhovah aye ayeke kota mingi ahon aye so mo ye nga na aye so mo leke ti sara.—Diko 1 Pierre 4:2.
SARA PËPE MBETO TI TÏ
17. Ngbanga ti nyen la ambeni zo amû terê ti ala na Jéhovah ape?
17 Ambeni zo amû terê ti ala na Jéhovah pëpe ndali ti so ala sara mbeto so ala lingbi pëpe ti sara ye alingbi na zendo so ala mû ti sara na lo. Ala ye pëpe ti zia vundu na bê ti Jéhovah, wala peut-être ala tene so tongana ala mû terê ti ala na Jéhovah pëpe, lo yeke zia tënë ti ye so ala yeke sara na li ti ala pëpe.
18. Nyen la ayeke mû maboko na mo ti hon ndö ti mbeto ti zia vundu na bê ti Jéhovah?
18 Yengo so mo ye na Jéhovah ayeke mû maboko na mo ti hon ndö ti mbeto ti zia vundu na bê ti lo. Ndali ti so mo ye lo, mo yeke sara kue ti sara ye alingbi na zendo so mo mû na lo (Zo-ti-fa-tene 5:4; aColossien 1:10). Mo yeke pensé pëpe so a yeke ngangu mingi ti sara ye so Jéhovah aye. Bazengele Jean atene: “Ndoye ti Nzapa ayeke so: e bata acommandement ti lo; me acommandement ti lo ayeke ye so ane pëpe.”—1 Jean 5:3.
19. Ngbanga ti nyen a lingbi mo sara mbeto pëpe ti mû terê ti mo na Jéhovah?
19 Mo bezoin pëpe ti ga mbilimbili-kue si mo mû terê ti mo na Jéhovah. Lo hunda na e lâ oko pëpe ti sara ye ahon ti so e lingbi ti sara (Psaume 103:14). Lo yeke mû maboko na mo ti sara ye na lege ni (Ésaïe 41:10). Zia bê ti mo kue na Jéhovah na “lo yeke sara si alege ti mo aga nzoni.”—aProverbe 3:5, 6.
TENE NA YANGA TI MO DANDARA SO MO MÛ TERÊ TI MO NA NZAPA
20. Na peko ti so mo mû terê ti mo na Nzapa awe, nyen la mo yeke sara na pekoni?
20 Mo pensé so mo yeke nduru ti mû terê ti mo na Jéhovah? Na peko ti so mo mû terê ti mo na Jéhovah awe, mo yeke nduru ti sara ye so aga na pekoni. A lingbi mo wara batême.
21, 22. Tongana nyen la mo lingbi ti fa “dandara” tënë ti mabe ti mo?
21 Fa na coordinateur ti bungbi ti a-ancien ti congrégation ti mo so mo mû terê ti mo na Jéhovah awe na mo ye ti wara batême. Na pekoni, lo yeke hunda na ambeni ancien ti kiri ti bâ legeoko na mo akota fango ye ti Bible. Tongana ala bâ so mo lingbi awe, ala yeke tene na mo so mo lingbi ti wara batême na ngoi ti kota bungbi ti aTémoin ti Jéhovah so ayeke ga. Na ngoi ti kota bungbi ni, a yeke mû mbeni diskur so na yâ ni a yeke fa nda ti batême. Ita so ayeke mû diskur ni ayeke hunda ambeni tënë use so akpengba pëpe na ala so aye ti wara batême ni. Na ngoi so mo yeke kiri tënë na ahunda so, mo yeke fa “dandara” tënë ti mabe ti mo.—aRomain 10:10.
22 Na pekoni, a yeke batize mo. A yeke yôro mo kue na yâ ti ngu. Batême ni ayeke fa na azo kue so mo mû terê ti mo na Jéhovah awe na mo yeke fadeso Témoin ti Jéhovah.
BATÊME AYE TI TENE NYEN?
23. Ti batize zo “na iri ti Babâ, ti Molenge na ti yingo vulu” aye ti tene nyen?
23 Jésus atene lani so a yeke batize adisciple ti lo “na iri ti Babâ, ti Molenge na ti yingo vulu.” (Diko Matthieu 28:19.) So aye ti tene nyen? A ye ti tene so mo yeda na komandema ti Jéhovah, mo hinga kua so Jésus ayeke na ni na yâ ti ye so Nzapa aleke na bê ti lo ti sara nga mo hinga tongana nyen la Nzapa ayeke sara kua na yingo vulu ti lo ti sara ye so bê ti lo aye.—Psaume 83:18; Matthieu 28:18; aGalate 5:22, 23; 2 Pierre 1:21.
24, 25. (a) Batême aye ti tene nyen? (b) Ndangba chapitre ti mbeti so ayeke sara tënë na ndö ti nyen?
24 Batême aye ti tene mbeni ye so ayeke kota mingi. Tongana a yôro mo na yâ ti ngu, a ye ti tene so mo kui awe, wala mo zia lege ti angbene sarango ye ti mo awe. Tongana mo sigi na yâ ti ngu, mo komanse mbeni fini gigi ti sara ye so Nzapa aye. A ye ti tene ti fadeso mo yeke sara na Jéhovah. Girisa ape so mo mû terê ti mo pëpe na mbeni zo, na mbeni bungbi wala na mbeni kua. Mo mû terê ti mo na Jéhovah.
25 Mungo terê ti mo na Jéhovah ayeke mû maboko na mo ti lë kpengba songo na lo (Psaume 25:14). A ye ti tene pëpe so a yeke sö mbeni zo gï ndali ti so lo wara batême. Bazengele Paul atene: “Ala ngbâ ti sara kua ndali ti salut ti ala wani juska aga nzoni; ala sara ni tongana azo so ayeke na mbeto nga so terê ti ala adö.” (aPhilippien 2:12). Batême ayeke gï tongo nda ni. Me tongana nyen la mo lingbi ti ngbâ nduru na Jéhovah? Ndangba chapitre ti mbeti so ayeke kiri tënë na hundango ndo so.


text:
Azo mingi na mbage ti Ngu ti Jourdain amä na bê (40-42)
10 “Biani, ti tâ tënë ni, mbi tene na ala: Zo so alï na yâ ti gbagba ti ataba ni na yanga ni pëpe, me lo monté na mbeni ndo nde si lo lï dä, zo so ayeke zo ti nzi nga zo ti gbungo aye ti azo na ngangu.+2 Me zo so alï na yanga ti gbagba ni, lo yeke berger ti ataba ni.+3 Zo ti batango yanga ti gbagba ni azi ni na lo,+ na ataba ni amä go ti lo.+ Lo iri ataba ti lo oko oko na iri ti ala, na lo sigi na ala.4 Tongana lo sigi na ataba ti lo kue awe, lo hon kozo na ala, na ataba ni amû peko ti lo ngbanga ti so ala hinga go ti lo.5 Ala yeke mû peko ti mbeni zo nde lâ oko pëpe, me ala yeke kpe lo, ndali ti so ala hinga go ti ambeni zo nde pëpe.”6 Jésus atene toli so na ala, me ala mä yâ ti tënë so lo yeke tene na ala so pëpe.7 Tongaso Jésus akiri atene: “Biani, ti tâ tënë ni, mbi tene na ala: Mbi yeke yanga ti gbagba so ataba ni ayeke hon dä.+8 Azo kue so aga na place ti mbi ayeke azo ti nzi nga azo ti gbungo aye ti azo na ngangu. Me ataba ni amä ala pëpe.9 Mbi yeke yanga ti gbagba ni. Zo so ahon na lege ti mbi ti lï na yâ ni, a yeke sö lo ande. Lo yeke lï na lo yeke sigi, nga lo yeke wara ndo ti tengo pere.+10 Zo ti nzi aga gï ti nzi ataba ni, ti fâ ala na ti futi ala.+ Mbi ga si ala lingbi ti wara fini na ala wara ni mingi.11 Mbi yeke berger+ so ayeke nzoni mingi. Berger so ayeke nzoni mingi akä fini* ti lo na kuâ ndali ti ataba ni.+12 Zo ti kua, so ayeke berger pëpe na so ataba ni ayeke ti lo pëpe, tongana lo bâ mbo ti ngonda ayeke ga, lo dö ataba ni lo kpe (na mbo ti ngonda ni agbu ala nga lo sara si yâ ti ala akangbi kirikiri),13 ngbanga ti so lo yeke ti lo gï zo ti kua, na lo yeke bi bê ti lo na ataba ni nzoni pëpe.14 Mbi yeke berger so ayeke nzoni mingi. Mbi hinga ataba ti mbi na ataba ti mbi ahinga mbi,+15 gï tongana ti so Babâ ahinga mbi na mbi nga mbi hinga Babâ;+ tongaso mbi kä fini* ti mbi na kuâ ndali ti ataba ni.+16 “Mbi yeke na ambeni taba so ayeke ti gbagba so pëpe.+ Ala nga kue, a lingbi mbi ga na ala na yâ ni; ala yeke mä go ti mbi, na ala yeke ga kundu oko ti ataba na gbe ti berger oko.+17 Ndani la si Babâ andoye mbi,+ ngbanga ti so mbi kä fini*+ ti mbi na kuâ si mbi kiri mbi wara ni.18 Zo oko amû ni na tïtî mbi pëpe, me mbi wani si mbi yeda ti kä ni na kuâ. Mbi yeke na droit ti kä ni na kuâ, na mbi yeke na droit ti kiri ti wara ni.+ Mbi wara commandement so na mbage ti Babâ ti mbi.”19 Kangbi akiri atï na popo ti aJuif+ ndali ti atënë so.20 Mingi ti ala ayeke tene: “Mbeni sioni yingo ayeke na yâ ti lo nga ye asara li ti lo. Ala mä lo ngbanga ti nyen?”21 Ambeni atene: “So ayeke pëpe atënë ti mbeni zo so sioni yingo ayeke na yâ ti lo. Mbeni sioni yingo alingbi pëpe ti zi lê ti awaziba, ni la ape?”22 Na ngoi ni so, Matanga ti mungo temple na Nzapa ayeke na Jérusalem. A yeke ngoi so dê ayeke mingi,23 na Jésus ayeke tambela na yâ ti temple, na gbe ti Véranda ti Salomon.+24 Na pekoni, aJuif angoro lo na ala komanse ti tene na lo: “Mo yeke sara si bê* ti e angbâ gï na nduzu juska lawa? Tongana mo yeke Christ, tene na e polele.”25 Jésus akiri tënë na ala: “Mbi tene ni na ala awe, me ala yeda na ni pëpe. Akusala so mbi yeke sara na iri ti Babâ ti mbi, ni si ayeke sara tënë na ndö ti mbi.+26 Me ala mä na bê na ni pëpe ngbanga ti so ala yeke ataba ti mbi pëpe.+27 Ataba ti mbi amä go ti mbi, mbi hinga ala, na ala mû peko ti mbi.+28 Mbi mû na ala fini ti lakue lakue,+ na a yeke futi ala lâ oko pëpe, nga mbeni zo ayeke gboto ala na tïtî mbi pëpe.+29 Ye so Babâ ti mbi amû na mbi ayeke kota ahon tanga ti aye kue, na zo oko alingbi ti gboto ni na maboko ti Babâ pëpe.+30 Mbi na Babâ e yeke oko.”*+31 A-Juif akiri amû atênë ti bo na lo.32 Jésus atene na ala: “Mbi fa na ala apendere kusala mingi so alondo na Babâ. Ala ye ti bo mbi na tênë ngbanga ti kusala ti so wa?”33 A-Juif ni akiri tënë na lo: “E yeke bo mo na tênë ndali ti mbeni pendere kusala pëpe, me ngbanga ti so mo zonga Nzapa;+ ndali ti so mo yeke zo, me mo sara terê ti mo mbeni nzapa.”34 Jésus akiri tënë na ala: “A sû na yâ ti Ndia ti ala, a tene: ‘Mbi tene: “Ala yeke anzapa,”’+ ni la ape?35 Tongana lo iri ala so tënë ti Nzapa afâ ngbanga na li ti ala, lo tene ala yeke “anzapa,”+ na a lingbi pëpe ti mingo ngangu ti Mbeti ti Nzapa,36 ala tene na mbi, mbi so Babâ asara si mbi ga nzoni-kue na lo tokua mbi na yâ ti dunia so, ala tene: ‘Mo zonga Nzapa,’ ngbanga ti so mbi tene mbi yeke ‘Molenge ti Nzapa’?+37 Tongana mbi yeke sara akusala ti Babâ ti mbi pëpe, ala mä na bê na tënë ti mbi pëpe.38 Me tongana mbi yeke sara ni, atâa ala mä na bê na tënë ti mbi pëpe, zia ala mä na bê na akusala ni,+ si ala hinga na ala ngbâ ti hinga so Babâ ayeke beoko na mbi, na mbi yeke beoko na Babâ.”+39 Tongaso ala kiri ala tara ti gbu lo, me lo kpe na yâ ti maboko ti ala.40 Lo kiri lo fâ Ngu ti Jourdain, lo gue na ndo so Jean ayeke batize ândö azo dä,+ na lo ngbâ kâ.41 Na azo mingi aga na mbage ti lo, ala to nda ti tene: “Jean asara lani mbeni fä oko pëpe, me atënë kue so Jean atene na ndö ti koli so ayeke lani tâ tënë.”+42 Tongaso azo mingi amä na bê na lo kâ.